Гўзал ва ажойиб ҳикоя сал узунроқ экан, аммо таржимага кетган вақтим учун асло пушаймон эмасман. Чунки, диндош биродарларим ўқиб, ибрат олса бундан фақат кўнглим шод бўлгай! Мисрнинг Александрия номли шаҳарида содир бўлган гўзал воқеа. Меҳрибон ва раҳмли Аллоҳ номи билан бошлайман. ★Микроавтобус ҳайдовчисининг қизи★ 7чи аудиторияга тиббиёт фанлари доктори (аёл) кириб келди. Талабалар бир овозда: Ассалому алайкум ва роҳматуллоҳ ва барокатуҳ. Домла:\n- Ва алайкум ассалом ва роҳматуллоҳ ва барокатуҳ. Барчангизни янги ўқув йилининг иккинчи семестри билан табриклайман. Ушбу семестр давомида мен сизлар билан бирга бўламан. Ўзимни таништиришимдан аввал эса сизларга муҳим бир нарсани айтиб қўймоқчи эдим. Орангизда китобимни сотиб олишга қурби етмайдигонлар бўлса хуллас шароити кўтармаса, марҳамат дарсдан сўнг исм шарифини қоғозчага ёзиб, хонамга келтирсин. Биз ин шаа Аллоҳ унга ёрдам берамиз. Сўнгра талабалардан бири деди:\n- Қанақасига домла… сиздан аввал кирган домлаларнинг бари бизга «китобларни олмаган талабага йиллик натижалар қўйилмайди» деб айтишган эдику. Домла илиқ табассум билан:\n- Менинг биров билан ишим йўқ. Гап менинг китобларим ҳақида кетяпти. Шунда бир талаба кулимсираб деди:\n- Бунақада домла ҳамманинг шароити оғирлашиб, ҳеч ким китоб сотиб олмайдиган бўлади. Домла табассум қилиб деди:\n- Ҳеч қиси йўқ. Мен кечиримлиман. Бугун дарсимизни биринчи куни экан, келинглар яхшиси сизларга гўзал бир воқеа айтиб бераман. Чунки мен биринчи кундан шарҳлагим келмайди, аксинча талабаларим билан яқиндан танишиб олгим келади. Сўнгра домла воқеани сўзлай бошлади. «Бундан чамамда 20 йил аввал микроавтобус ҳайдовчиси бўлган экан. Исми Аҳмад Абду Товваб. Унинг сизлар тенги бир қизи бўлиб, у Университетда биринчи курс талабаси экан. Микроавтобус ҳайдовчиси Аҳмад амаки тонг саҳарлаб қизига:\n- Фотима қизим, бутербродингни олишни унутмагин, ўқишда нонушта қилиб оларсан. Фотима кулиб деди:\n- Биринчи семестрдан бери менга «бутербродингни ол» деб айтасиз. Олишга оламан-ку, охири яна ўзим билан қайтиб келади-да. Мактаб ўқувчисимидим ўзим билан бутерброд олиб кетаман. Ахир Университетда биринчи курс бўлсам. Аҳмад амаки:\n- Биринчи курс бўлсанг нима қилибди. Ўзинг билан оволгин-да, нонуштангни қилиб ол. Фотима:\n- Дада, дадажоним ўзимни, тўғри тшунсангизчи ахир, дугоналарим кўриб қолса мени мазаҳ қилишади ахир. Аҳмад амаки:\n- Ундай бўлса, мана бу 50 жунайҳни олгинда нонуштангни қилиб ол. Қайтишингда кечки овқатга у бу нарса сотиб оларсан. Фотима:\n- Хоп бўлади, ўзимнинг меҳрибон дадажоним. Биламан, онам раҳматли вафотларидан сўнг фақат менинг қўлимдан овқатланасиз. Аҳмад амаки:\n- Раҳматли 5 ёшлигингда сенга ҳеч нима ўргатмай оламдан ўтган бўлса ҳам, сен пиширган таомлар онангни таомларига жудаям ўхшашиб кетади. Фотима кулиб:\n- Ўзингиз айтмаганмидингиз, онанг тайёрлашни билмагани учун ўзим унга ўргатганман деб. Ҳудди шундай менга ҳам ўзингиз ўргатгансиз-ку. Демакки пиширган таомларим ҳам онамники каби ширин ва мазали бўлиши шарт. Аҳмад амаки кулиб деди:\n- Ҳеч ким онангчалик бўлолмайди. Мен сен учун шундай деяпман холос. Фотима ҳам кулиб жавоб берди:\n- Албатта, албатта, ахир улар анча йиллардан бери қалбингиздан жой олиб келганлар. Аҳмад амаки хўрсиниб чуқур нафас олди ва деди:\n- Бўлақол қизим. Машинамни матори алла қачон қизиган бўлса керак. Сени ўқишингга ташлаб ўтаман. Фотима қиз дадаси билан унинг машинаси томон йўл олди сўнгра миниб деди:\n- Дада, эсингиздами ҳар йили мени мактабим эшигига қадар кузатиб қўяр эдингиз. Бу йилдан эса Университет эшигига қадар кузатиб қўя бошладингиз. Аллоҳга ҳамдлар бўлсинки, онам икковингизни орзуларингизни амалга ошира олдим. Аҳмад амаки:\n- Аллоҳ раҳмат қилсин, амийн… қизим, сени олиб кетгани соат нечида келай?\n- Қачон дарсдан бўшашимни билмайман ҳали дада, қандай дарсларим борлигидан ҳам хабарим йўқ. Бўлмасам, дарсларим тугагач тўғри сиз турадиган бекат томон ўтаман.\n-Яхши қизим, ин шаа Аллоҳ сени кутаман. Фотима ўқишига кириб кетди, дадаси Аҳмад амаки эса ўзининг эски микроавтобусида навбат олиш учун Александриядаги «Даманҳур» номли бекат томон кетди. Бекатда навбатда турган Жалол амаки Аҳмад амаки билан сўрашиб:\n- Бўлажак профессорнинг дадаси, қалайсиз энди? Аҳмад амаки кулиб:\n- Аллоҳга шкур яхши Жалол ака. Менинг навбатим нечанчи экан? Жалол амаки:\n- Худо хоҳласа сиз бешинчи бўласиз. Аҳмад амаки:\n- Ин шаа Аллоҳ. Жалол ака:\n- Бугун об-ҳаво яхши эмас. Ёмғир ёғади дейишяпти. Маршрутлаям кам бўлади энди. Аҳмад амаки:\n- Ҳа майли, ёғаверсин. Ёмғир бу ризқ. Бугун мен фурсатдан фойдаланиб кўпроқ ишлашга ҳаракат қиламан. Жалол ака:\n- Аҳмад, Аллоҳ ҳамроҳинг бўлсин. Орадан анча вақт ўтгач, Фотиманинг дарслари тугади. У йўловчилар билан миниб, «Даманҳур»даги кичик уйига етиб олиш мақсадида, дадаси турган бекат томон йўл олди… Йўл-йўлакай Фотима дадаси билан суҳбати давомида:\n-Дада, эртага 350 жунайҳ олиб боришим керак экан. Баъзи бир китоблар, қон босимни ўлчаш учун тонометр ва оқ халат сотиб олишимиз керак экан. Аҳмад амаки:\n- Эртага олишинг шартми қизим?\n- Ҳа дада, профессорлар шундай деб айтишди. Маблағни қаердан олишни билмай ўйланиб қолган Аҳмад амаки:\n- Аллоҳ Ўзи осон қилсин, қизим… етиб келдик. Тушлик қилиб бўлгач, дарсларингни қилгин. Мендан хавотир олма. Бугун кечгача ишлайман. Фотима хавотир олиб деди:\n- Дада, об-ҳавога қаранг яхши эмас. Бугун уйга эртароқ қайта қолинг. Аҳмад амаки:\n- Паноҳида асровчи Аллоҳ, қизим.\nBoshqalar 306 sodir bolgan gozal voqea\nСадоқатсиз ёри ваъдасига вафо қилмай, дўстига турмушга чиққанини эшитиб. ҳаётдан ихлоси қайтган бир зобит йигитнинг сарсон юрган ишончи ю умидини тасодифий макт... ORQANGDA ALLOH TURIBTI370


Набий соллаллоҳу алайҳи васаллам дедилар: «Уч кимса борки, Аллоҳ азза ва жалла қиёмат куни уларга (раҳмат назари ила) қарамайди: ота-онасига оқ бўлган кимсага, эркакшода аёлга, даюсга. Ва уч киши жаннатга кирмайди: ота-онасига оқ бўлган кимса, ароқ ичишга муккасидан кетган кимса, берганини миннат қилувчи кимса». Имом Аҳмад ва Насоий ривоят қилишган.\nИмом Аҳмаднинг ривоятларида бундай келган: «Уч киши борки, Аллоҳ таоло уларга жаннатни ҳаром қилган: ароққа муккасидан кетган, оққ бўлган, аҳлида ифлос иш (зино) содир бўлишига рози бўлган кимса».\nРасулуллоҳ соллаллоҳу алайҳи васаллам дедилар: «Уч киши ҳеч қачон жаннатга кирмайди: эркаклардан даюс, аёллардан эркакшода ва хамр (ароқ)га муккасидан кетган кимса». Саҳобалар: «Эй Аллоҳнинг Расули, хамр (ароқ)га муккасидан кетган кимсани тушундик. Аммо эркаклардан даюс ким?» деб сўрашди. Ул зот соллаллоҳу алайҳи васаллам: «Аҳли (хотини)нинг олдига кимлар киришига парво қилмайдиган кимса» дедилар. Биз: «Аёллардан эркакшодаси ким?» деб сўрадик. Шунда у зот соллаллоҳу алайҳи васаллам: «Ўзини эркакларга ўхшатган аёл» деб жавоб бердилар.\nДемак, кенгроқ олиб қарайдиган бўлсак, даюс:\n• ўзига қарашли аёллар олдига кимлар кираётганига парво қилмайдиган;\n• аёли, қизи, синглиси, набираси телефонда, смсда, интернетда кимлар билан гаплашаётганига эътибор бермайдиган;\n• аёли, қизи, синглиси, набираси кўчада, бозорда кимлар ила юргани билан иши бўлмайдиган;\n• аёли, қизи, синглиси, набираси Туркия, Қорасув, Дубайга «товар опкеламан» деб, маҳрамсиз кетса индамай довдирга ўхшаб ўтирадиган, хотини, қизи, синглиси, набирасининг у ёқларда нималар қилаётганига парво қилмайдиган;\n• тўйларда эркаклар олдида аёли, қизи, синглиси, набираси рақсга тушса, «Ўтир жойингга, яна бир марта ликиллаганингни кўрсам оёғингни уриб синдираман, мени даюс бўлишимни, жаннатдан маҳрум бўлиб, дўзахга киришимни истаяпсанми?» дейиш ўрнига, тиржайиб ўтирадиган, бориб пул қистирадиган;\n• аёли, синглиси, қизи ва набираси авратлари очиқ ҳолда кўчага чиқса, уларни тергаш, танбеҳ бериш, бу беҳаёликдан қайтариш ўрнига, оғзига талқон солгандек индамайдиган «эркаклар»дир.\nДемак, Аллоҳ таоло қиёмат куни даюсга раҳмат назари ила боқмас экан.\nДемак, Аллоҳ таоло даюсни жаннатга киритмас экан.\nДемак, Аллоҳ таоло даюсга жаннатни ҳаром қилиб қўйган экан.\nАллоҳ таоло барчамизни даюсликдан асраб, ҳамият, рашк, қизғониш туйғуларимизни мустаҳкам қилсин!\n© Нозимжон Ҳошимжон


Xiaomi ҳали тақдим этилмаган Redmi X’нинг «жонли» суратларини тарқатди! - Terabayt.Uz\nЯқинда Redmi брендини алоҳида ажратишини эълон қилган Xiaomi компанияси 10 январга тақдимот белгилаганидан хабарингиз бор. Унда бош камераси 48 мегапикселлик датчикка эга бўлган смартфон тақдим этилади.\nЎҚИНГ: 48 МПлик камерали Redmi Pro 2 – «тешик» экранли энг арзон смартфон ҳам тайёр! («жонли» расмлар)\nБуни қарангки, Xiaomi компанияси раҳбари Лэй Цзюнь (Lei Jun) ҳали расман намойиш этилмаган шу телефоннинг расмларини Weibo ижтимоий тармоғидаги ўз аккаунти орқали ошкор этди! Тасвирларга ёзган изоҳига қараганда, булар рендерлар эмас, балки ҳақиқий смартфоннинг «жонли» суратларидир.\nМанбаларнинг ёзишича, Хитойнинг йирик онлайн савдо майдончаси – JD.com сайтида ҳам Redmi X деб номланган янги смартфон пайдо бўлган. Лекин бу модел бозорга Redmi Note 7 номи билан чиқарилиши ҳам мумкин.\nЎҚИНГ: «ЖОНЛИ» ВИДЕО: Xiaomi тақдим этилмаган Redmi Note 7’ни улоқтириб-тепкилаб синаб кўрсатди!\nҚандай номланишидан қатъи назар, Redmi брендининг ушбу флагмани қўшалоқ бош камерага эга ва унинг асосий датчиги 48 мегапикселлик сенсор ҳисобланади. Шунингдек, мазкур смартфон градиент тусли корпусда ҳам таклиф этилади.\nДемак, Xiaomi икки кундан сўнг мазкур смартфонини расман намойиш этади, унгача ҳам янгиликлардан бохабар бўлиб туриш учун бизни кузатишда давом этинг!\n#Xiaomi #андроид смартфон #Xiaomi Redmi Note 7 #Redmi X


"Сиёсий маҳбусларга озодлик!"\nСтокҳолда ўтаëтган икки ҳафталик пикет шиори¸ ана шундай!\nБу Стокҳолм шаҳрида 3 март куни бошланиб, 2 ҳафта давом этадиган сиёсий акция шиоридир. Акция иштирокчилари ҳам¸ озодликка чиқарилиши талаб қилинаётган сиёсий маҳбуслар ҳам швецияликлар эмас.\nТадбирни ўзбеклар ўтказаяпти ва улар Ўзбекистон қамоқхоналаридаги сиёсий маҳбусларни озод қилишни талаб қилмоқда.\nМухбиримиз акция уюштирувчиларидан бири, ўзини Бирдамлик ҳаракати раиси муовини, деб таништирган ўзбекистонлик сиёсий қочқин Авазбек Файзиевга бир неча савол билан мурожаат қилди.\nАваз Файзиев: Пикет ўтказаяпмиз.\nОзодлик: Қанақа шиорлар билан чиқдинглар?\nАваз Файзиев: Биринчиси¸ Ўзбекистондаги сиëсий маҳбуслар озод қилинсин. Иккинчиси Юсуф Жума¸ Санжар Умаров¸ Носим Исҳоқов¸ Расул Худойназаров¸ Йўлдош Расулов¸ Солижон Абдураҳмонов¸ Аъзам Турғунов¸ Абдураҳмон Алиев озод қилинсин.\nОзодлик: Мана сизларнинг пикетинглар Швеция пойтахти Стокҳолм шаҳрида бўлаëтган экан. У Стокҳолмнинг қаерида бўлаяпти?\nАваз Файзиев: Марказий майдонда ўтказаяпмиз.\nОзодлик: Оддий швецияликларнинг муносабати қанақа бўлаяпти?\nАваз Файзиев: Бугун учинчи кун бўлаëтган бўлса¸ икки кун ўзим мана шу ерда тепасида турдим. Икки куннинг ичида жуда кўпчилик келиб¸ фамилияларни сўраб “Нима сабабдан акция ўтказаяпсизлар? Нима сабабдан бунақа фамилияларни ëздинглар?” деб кўпчилик сўраганда¸ қўлимиздан келганча маълумот бердик. Кўпчилик келиб расмларга тушириб кетди.\nОзодлик: Маҳаллий расмийларнинг муносабати қанақа?\nАваз Файзиев: Кеча телефон қилиб¸ “Икки ҳафталик рухсатнинг бир ҳафтасини кесиб ташладик” деб айтди. Бугун бориб учрашганимиздан кейин умуман 180 даражага бурилди. Қанча хоҳласанглар¸ шунча ўтказаверинглар¸ деди. Кеча умуман бошқача гапирган эди.\nОзодлик: Демак¸ икки ҳафтага рухсат берди.\nАваз Файзиев: Ҳа¸ рухсатни олдик.\nОзодлик: Иккаламизнинг суҳбатимизни эшитиб турган оддий¸ сиëсатдан узоқ тингловчининг хаëлига бир фикр келиши мумкин. Ўзбекистон қаердаю¸ Швеция қаерда? У ëқда туриб олиб пикет ўтказгандан нима фойда? Қаҳратон қишда печка ëқиб осмонни қиздиришга ўхшаган гап эмасми¸ деган гап бўлиши мумкин. Шунга нима дейсиз?\nАваз Файзиев: Энди ҳар битта пикетнинг¸ ҳар битта акциянинг ўзининг таъсири бўлади. Биз мана 2006 йилда келган бўлсак¸ икки йил давомида пикетлар ўтказдик¸ мурожаатлар тарқатдик. Озми кўпми барибир Ўзбекистон ҳукуматига қанақадир таъсири бор деб ўйлайман.\nОзодлик: Ўша таъсирни сездингларми?\nАваз Файзиев: Ҳа¸ сезганмиз. Энди мен 100 фоиз бизнинг акцияларимизнинг орқасидан бўлди дея олмайман. Кўпчилик партиялар¸ ҳаракатлар билан акциялар ўтказганмиз. Керак бўлса¸ ўша Брюсселгача борганмиз. Таъсир қилмайди¸ фойдаси йўқ деб гапиргандан кўра¸ йўқдан кўра ҳаракатимизни тўхтатмаслигимиз керак.


Украина “Газпром” ҳомийлиги туфайли футбол бўйича ёшлар ўртасида жаҳон чемпионати трансляциясидан воз кечди\n12:38 / 01.06.2015\nУкраинада футбол бўйича 20 ёшгача бўлган футболчилар ўртасидаги жаҳон чемпионатини тўғридан-тўғри трансляция қилишдан воз кечилди. Украина Миллий телерадиокомпанияси бош директори Зураб Аласания U-20 баҳсларидан нима сабабдан воз кечилганини изоҳлаб ўтди.\n“Компаниянинг бош директори сифатида, трансляциялар харидида охирги гапни айтишга ҳаққим бор. Қарор қуйидагича: “UA: Перший” воқеани трансляция қилиб бормайди, негаки мусобақанинг ҳомийси Россиянинг “Газпром” компаниясидир”, – унинг сўзларини келтиради “Футбол 24” портали.\nУнинг фикрича, Украина терма жамоаси ҳам мусобақада қатнашишдан воз кечиши керак эди.


Фото: AP Photo/Hassene Dridi\nТунисдаги сиёсий инқироз, Олимпия ўйинлари ўтказилаётган Токиога яқинлашаётган тайфун, Aфғонистондаги олти ойлик жангларда деярли 1,6 минг тинч аҳолининг ҳалок бўлгани ва бошқа янгиликлар — «Газета.uz»нинг жаҳон янгиликлари дайжестида.\nLotinchada 26 июл 2021, 22:59 Жаҳон\nТунисдаги сиёсий инқироз\n25 июль куни Тунис президенти Қаис Саид Халқ вакиллари ассамблеяси (бир палатали парламент) фаолияти 30 кунга тўхтатилишини, барча депутатларнинг дахлсизлиги бекор қилинишини ва бош вазир Хишам Машишининг истеъфосини эълон қилди. Бу мамлакатнинг бир нечта йирик шаҳарларида норозилик намойишлари бўлиб ўтганидан сўнг содир бўлди, акциялар иштирокчилари ҳокимиятдан парламентни тарқатиб юборишни, сиёсий режимни ўзгартиришни ва республикадаги эпидемиологик ва ижтимоий-иқтисодий вазият ёмонлашгани учун асъулларни жавобгарликка тортишни талаб қилдилар.\nМуҳим янгиликлар (ТАСС):\n25 июль куни Бардода (республика пойтахтининг чеккаси), Кайруан, Сусс ва Таузер шаҳарларида оммавий намойишлар бўлиб ўтди. Намойишчилар «Aн-Наҳда» исломий партиясининг штаб-квартирасига ҳужум қилдилар. Улар Aн-Наҳдани Тунисдаги вазиятнинг ёмонлашувида айбламоқда.\nМамлакатдаги вазият бўйича хавфсизлик хизматлари ва ҳарбийлар вакиллари билан ўтказилган шошилинч йиғилишда Тунис президенти парламент фаолияти тўхтатилишини эълон қилди.\n26 июлда Қаис Саид Ички ишлар вазирлиги, миллий мудофаа вазири ва адлия вазири вазифасини бажарувчи лавозимларида ишлаган ҳукумат раҳбарларини истеъфога чиқарди.\nПарламент раиси Рашид Ганнуши президентни республика конституциясига қарши қаратилган ҳаракатларда айблади. Унинг қўшимча қилишича, ан-Наҳда тарафдорлари ва Тунис халқи инқилобни ҳимоя қилади, аммо тунисликларни «демократияни тинчлик йўли билан тиклашга» чақирди.\nМамлакат ҳокимияти пойтахтга ҳукумат армиясининг бўлинмаларини киритди. Қўшинлар шаҳар марказида, хусусан, Халқ вакиллари ассамблеяси биноси ва миллий телекомпаниянинг штаб-квартирасида жойлашган. Бундан ташқари, ҳарбийлар Ҳукумат саройини тўсиб қўйишди ва ходимларни унинг ҳудудига киритишмаяпти.\nПарламентдаги иккинчи ўринда турувчи «Тунис юраги» партияси вакиллари, инқирозни янада кучайтирмаслик учун ассамблеяни зудлик билан тиклашга чақирдилар. Партия президентнинг ҳаракатларини мамлакат конституциясини жиддий бузиш ва ҳокимиятни ўзлаштиришга уриниш деб ҳисобламоқда.\nAн-Наҳда партиясининг тарафдорлари парламент биносига бостириб киришга ҳаракат қилишди. Бундан ташқари, унинг ҳудуди яқинида бир гуруҳ фуқаролар ва Рашид Ганнушининг тарафдорлари ўртасида жанжал содир бўлди.\nМеденин шаҳридаги президент тарафдорлари Aн-Наҳда офисидаги мол-мулкни талон-торож қилиб, биноларни ёқиб юборишди. Партия идораларига ҳужумлар мамлакатнинг яна бир қанча шаҳарларида содир бўлган.\nАраб давлатлари орасида Исроил билан алоқаларни ўрнатишга қизиқиш бор — Иордания қироли\nБаъзи араб давлатлари Исроил билан муносабатларни нормаллаштириш имкониятларини кўриб чиқмоқдалар. Иордания қироли Абдалла II CNN’га берган интервьюсида ушбу фикрни билдирди. Қиролга Исроил билан тегишли келишувларга эришган араб давлатлари сони кўпаядими ёки йўқми, шунингдек, уларнинг сонига Саудия Aрабистони киритилиши мумкинми, деган савол берилди. «Кейингиси қайси давлат бўлишини билмайман. Aммо араб давлатлари орасида миллий хавфсизлик манфаатларини ўйлайдиган тенденцияни пайқадим. Ўйлайманки, Эронга оид хавотирлар ва минтақадаги кўплаб муаммолар туфайли улар Исроил билан муносабатларни қонуний манфаатлари йўлида сақлаб қолиш имкониятларини кўриб чиқмоқдалар», — деди Иордания раҳбари. Абдалла II’нинг сўзларига кўра, «гарчи Иброҳим келишувлари кенгайтирилиши мумкин бўлса-да, буни исроилликлар ва фаластинликлар ўртасидаги мулоқот ва уларнинг келажаги ҳақида баҳслашиш зарарига етказиш мумкин эмас». — CNN.\nИсроил 15 сентябрь куни БАА ва Баҳрайн билан муносабатларни нормаллаштириш тўғрисидаги битимларни (Иброҳим келишувлари) имзолаган эди. Маросим Вашингтонда Оқ уйда АҚШ президенти Дональд Трамп, биринчи хоним Мелания Трамп ва бир неча ўнлаб меҳмонлар иштирокида бўлиб ўтган.\nМексика президенти Лотин Aмерикасида Европа Иттифоқининг муқобилини яратишни таклиф қилди\n«Икки асрдан кўпроқ вақт олдин татбиқ этилган модель ўз маъносини йўқотди; унинг келажаги йўқ. Европа Иттифоқига ўхшаш нарса қилиш керак, лекин бизнинг тарихимиз, ҳақиқатимиз ва ўзлигимиз билан боғлиқ ҳолда», — деди Мексика раҳбари Андрес Мануэль Лопес Обрадор. У Aмерика давлатлари ташкилотини «ҳеч кимнинг хизматкори эмас, балки инсон ҳуқуқлари ва демократия масалаларида тўқнашувларда томонларнинг илтимосига ва розилигига биноан воситачи» бўлишга, чинакам мухтор орган бўлишга чақирди. — Xinhuanet.\nAҚШ Тожикистонга Moderna вакцинасининг 1,5 млн дозасини етказиб берди\n26 июль куни кечқурун Турк ҳаво йўлларининг махсус рейси AҚШдан Душанбе халқаро аэропортига 1,5 млн дозада Moderna вакциналарини етказиб берди, дея хабар бермоқда Интерфакс. Ўтган ҳафта AҚШ Давлат департаменти матбуот котибининг биринчи ўринбосари Жалина Портер AҚШ 23 мамлакатга, шу жумладан Тожикистонга коронавирус инфекциясига қарши курашиш учун 22 млн доза юборилиши ҳақида маълум қилган эди.\nБу АҚШда ишлаб чиқарилган вакциналарнинг Тожикистонга илк бор жўнатилиши. Aввалроқ, 22 июль куни Озарбайжон Тожикистонга гуманитар ёрдам сифатида AstraZeneca вакцинасининг 40 минг дозасини тақдим этган эди. Ҳозирги кунда мамлакатда Ҳиндистонда ишлаб чиқарилган AstraZeneca вакциналари қўлланилмоқда. Улар март ойида COVAX дастури асосида мамлакатга 192 минг доза миқдорида олиб келинган. Шунингдек 20 июнда Хитойдан гуманитар ёрдам сифатида CoronaVac вакцинасининг 300 минг дозаси юборилган эди. Тожикистонда 18 ёшдан катта бўлганларга мажбурий эмлаш тартиби белгиланган.\nОлимпия ўйинлари ўтказилаётган Токиога тайфун яқинлашмоқда\nТинч океанидан Япониянинг шимоли-шарқига «Непартак» тайфуни яқинлашмоқда. Прогнозга кўра, тайфун сешанба куни (27 июль) Япония соҳилига етиб бориши ва кучли ёмғирлар, шамол ҳамда юқори тўлқинларни келтириб чиқариши мумкин. Синоптиклар табиий офат Ёзги Олимпия ўйинлари ўтказилаётган Токиога ҳам таъсир қилишини истисно қилмадилар. Шу муносабати билан, эшкак эшиш ва камондан отиш мусобақалари қолдирилди. Япония метеорология хизмати, ўз навбатида, кутилаётган ёмғир туфайли кўчкилар ва тошқинлар бўлиши мумкинлиги тўғрисида огоҳлантирди. — Интерфакс.\nAфғонистондаги олти ойлик жангларда деярли 1,6 минг тинч аҳоли ҳалок бўлган — БМТ\nЯна 3,3 мингга яқин киши турли даражадаги тан жароҳати олган. Бу ҳақда БМТнинг Афғонистондаги миссияси (ЮНAМA) маълум қилмоқда. «2021 йилнинг биринчи ярмида Aфғонистонда жароҳат олган тинч аҳоли сони рекорд даражага етди, шу жумладан май ойидан бери халқаро қўшинлар олиб чиқиб кетила бошлангандан ва толиблар ҳужумга ўтгандан бери қотиллик ва жароҳатлар сони кескин ошди, бу эса жанговар ҳаракатларнинг кучайишига олиб келди», дейилади хабарда. 2021 йилнинг биринчи ярмида Aфғонистонда 1659 нафар фуқаро ўлими ва 3254 кишининг жароҳатлангани қайд этилди, кўрсаткич 2020 йилнинг шу даврига нисбатан 47 фоизга ошган. «Мен Толибон ва Aфғонистон раҳбарларини можаронинг тинч аҳолига ҳалокатли таъсирига эътибор беришга чақираман», — деди ЮНAМA раҳбари, БМТ Бош котибининг Aфғонистон бўйича махсус вакили Дебора Лайонс. — ЮНАМА.\nAфғонистон марказидаги Ғазни вилоятининг Малистан туманида камида 43 тинч аҳоли толиблар томонидан ўлдирилди. Таъкидланишича, толиблар ўлдирилган аҳолининг уйларини вайрон қилган. Бу ҳақда ТАСС TOLOnews’га таяниб хабар бермоқда.\nАфғонистоннинг 46 нафар аскари Покистондан бошпана сўраган. Покистон уларга Читралдаги Арунду секторига ўтиш учун хавфсиз йўлак тақдим этди.\nБуюк Британия Экваториал Гвинея вице-президенти Теодор Нгема Обианг Мангуга қарши санкциялар жорий қилганидан сўнг мамлакат Лондондаги элчихонасини ёпишини эълон қилди.\nВьетнам парламенти Нгуен Суан Фуканинг президентлик муддатини, шунингдек Фам Минь Чиннинг бош вазир лавозимидаги ваколат муддатини 2026 йилгача узайтирди.\nЭронда биринчи ядровий инновацион марказ очилди. Идора тиббиёт, саноат ва қишлоқ хўжалигида ядровий технологияларни қўллаш масалаларни ўрганади.\nГермания аҳолисининг деярли ярми (49,4%) коронавирусга қарши тўлиқ эмланди. 50,6 млн киши (60,9%) камида вакцинанинг битта дозасини олган. 12 ёшдан 17 ёшгача бўлган фуқаролар орасида ҳозирда 800 мингдан ортиқ киши (ушбу ёш тоифасидан 18,4%) эмлашдан ўтди.\nФранция парламенти санитария рухсатномаларини жорий этиш, шунингдек, барча тиббиёт ходимларини мажбурий эмлаш тўғрисидаги қонун лойиҳасини маъқуллади.


«Ҳали буни ўрашдан зерикасиз». Андижонда мактаб «замдиректор»и рўмолли қизларга танбеҳ берди — видео - Bugun.uz\n«Ҳали буни ўрашдан зерикасиз». Андижонда мактаб «замдиректор»и рўмолли қизларга танбеҳ берди — видео\n09:46 | 10-04-2021\nАндижон вилояти Шаҳрихон туманидаги 28-сонли мактабда 8 апрель куни директор ўринбосари рўмолли қизларга танбеҳ берди. «Bugun.uz» ижтимоий тармоқда тарқалган видео юзасидан аниқлик киритиш мақсадида мутасаддилар билан боғланди.\nВидеодан маълум бўлишича, мактаб маъмурияти 10-синф ўқув хонасига кириб, текшириш ўтказган. Рўмолли қизларни доска ёнида турғизиб, танбеҳ берган.\n«Ҳали буни ўрашдан зерикасиз. Худойим умрингиз узоқ қилсин, ўраб зерикасиз. Ҳозир мактаб-ку, бу ернинг ўз қонун-қоидаси бор, ўз формаси бор. Шуни биласизларми?\n11-синфми булар ҳам? 10-ми? 10-синф ўқувчиси шу даражада ўранасизларми-эй?» — дея қизларга танбеҳ берган мактаб директори ўринбосари.\nШунингдек, текширувчилар орасида бўлган яна бир эркак ўқитувчи қизлардан рўмол ўрамаса, мусулмончиликдан чиқиб кетмаслигини таъкидлаган. Уларнинг уйидагилари бунга мажбур қилаётган ёки йўқлигини ҳам сўраган. Қизлар эса ўз хоҳиши билан рўмол ўрашини айтган. Синфхонада бўлган фан ўқитувчиси ҳам қизларнинг ўранишига муносабат билдирган.\n«Бу — мода. Бошни катта салла қилиб олган булар. Бу рўмоллари арзон бўлса ҳам, майли. 50 мингдан мана шунинг бир донаси», — дейди ўқитувчи.\n«Bugun.uz» мухбири мазкур ҳолат юзасидан Шаҳрихон туман халқ таълими бўлими билан боғланди. Бўлим матбуот котибининг маълум қилишича, 8 апрель куни 28-мактаб директори ўринбосари Зайнобиддин Нуриддинов 10-синф ўқувчилари билан кийиниш маданияти юзасидан суҳбат ўтказган.\nШаҳрихон туманидаги 28-сонли умумий ўрта таълим мактаби\nФото: Мактаб маъмурияти\nСуҳбат давомида халқ таълими вазирининг 2020 йил 28 майдаги 131-сонли қарори 2-боб 8-бандига асосан, жамоа аъзолари таълим муассасасида қуйидагиларга амал қилишлари лозимлиги, ўқувчилар таълим муассасасига мактаб формасида, раҳбарият ва педагог ходимлар эса мактаб уставида белгиланган кийимда келишлари керак, деб кўрсатилгани тушунтирилган.\nШу билан бирга, нашр мухбири мактаб директори Улуғбек Мамажонов билан ҳам суҳбат ўтказди. Таълим муассасаси раҳбари ўқитувчи мактаб қоидаларига мос тарзда рўмол ўрамаган қизларга тушунтириш берганини қайд этди.\n«Фақатгина мен эмас, раҳбарларимиз ҳам рўмол ўрамасин, дегани йўқ. Ўқитувчи ҳам рўмолни ўқувчига мос тарзда ўранглар, деб тушунтиргани кирган. Бизда ўзи рўмолга қаршилик қилингани йўқ, фақатгина тушунтириш берилган, холос. Бу ўқувчиларимизга ҳеч қандай қаршилик бўлмади, улар ҳали ҳам рўмол ўраб юришибди», — дейди директор.\nЭслатиб ўтамиз, аввалроқ Тошкентда директор рўмол ўраган қизларни мактабга киритмагани айтилган хабарга муносабат билдирилганди. Шунингдек, Тошкент шаҳар Халқ таълими бошқармаси матбуот хизмати ижтимоий тармоқларда «Айтишларича, Тошкентдаги 168-мактабда рўмолли қизлар мактабга киритилмабди» сарлавҳаси остида тарқалган хабарлар бўйича изоҳ берган эди.


Путин Федерал Мажлисга конституцияни ўзгартиришни таклиф қилди\n19 апрел 2021, Тошкент вақти: 11:43\nРоссия президенти Владимир Путин парламент олдида сўзлаган йиллик нутқи давомида парламент ваколатларини ошириш учун конституцияга ўзгартириш киритишга чақирди.\nПутин 15 январь куни Федерал Мажлисда сўзлаган нутқида 1993 йилда қабул қилинган конституция ўзгартирилиши керак, деган фикрни билдирди. Хусусан, президент вазирларни ҳамда бош вазирни тайинлаш ҳуқуқи Россия парламентининг қуйи палатаси - Давлат Думасига ўтказилиши кераклигини айтди. Айни дамда уларни президент тайинлайди.\nАммо Путин бир вақтнинг ўзида Россия “кучли президент республикаси” бўлиб қолиши кераклигини айтди. Унинг сўзларига кўра, вазирларни ҳамда бош вазирни ишдан олиш ҳамда мудофаа ва хавфсизлик вазирларини тайинлаш ҳуқуқи президентда қолиши керак.\n- Бу чора мамлакатимиз парламентининг роли ва аҳамиятини оширади, - деди Путин.\nПрезидент бу ислоҳотларни жорий қилиш учун референдум ўтказиш лозим бўлишини айтди, аммо бирор сана таклиф қилмади.\nРоссияда конституцияни ўзгартириш бўйича сўнгги марта 1993 йилда референдум ўтказилган эди.\nШунингдек, Путин президентликка номзодларга қўйиладиган талабларни кучайтиришга чақирди. Унинг таклифига биноан, бўлажак президент мамлакатда камида 25 йил яшаган бўлиши ҳамда хориж фуқаролигига эга бўлмаслиги керак.\nБундан ташқари, президент халқаро қонунлар устидан маҳаллий қонунлар устуворлигини таъминлаш учун конституцияга тегишли ўзгартириш киритишни таклиф қилди.\nПутиннинг нутқи Россия Қримни аннексия қилиб, Украина шарқида айирмачиларни қўллаётгани ҳамда АҚШ сайловларига аралашгани учун Ғарб давлатлари мамлакатга қарши санкция жорий қилган бир пайтга тўғри келди.\nИқтисодчилар Россияга қарши жорий қилинган санкциялар мамлакат иқтисодий ўсишини секинлатгани айтишмоқда. Хусусан, санкциялар туфайли мамлакатда камбағаллик ошиб бормоқда. Шунингдек, аҳоли ўртасида жорий ҳукуматдан норозилик кучаймоқда. Ўтган йилнинг ёзида пойтахт Москвада ва бошқа шаҳарларда кенг кўламли аксилҳукумат норозилик намойишлари бўлиб ўтди.\n67 ёшга тўлган Путин Россия сиёсатида сўнгги йигирма йил давомида энг муҳим шахс бўлиб келади. 2018 йилда Путин олти йиллик муддатга қайта сайланди. Жорий қонунларга биноан 2024 йилда у президентликни тарк этиши керак, чунки бир шахс кўпи билан қаторасига икки муддатга сайланиши мумкин.\nПутин ҳар йили уч марта миллий аудитория олдида чиқиш қилади. Федерал Мажлис олдидаги нутқдан ташқари президент ҳар йили савол-жавоб сессиясини ҳамда йиллик матбуот анжуманини ўтказади.\nПутун бугун “Манеж” марказий кўргазма залида сўзлаган нутқини ҳукумат расмийлари, суд тизими вакиллари, губернаторлар ҳамда сиёсий элитанинг бошқа аъзолари тинглади.\nПутин Россия аҳолисининг озайиб бораётгани мамлакат келажагига тўғридан-тўғри таҳдид солишини айтиб, туғишлар сонини ошириш ҳамда янги оилаларни қўллаб-қувватлаш учун расмийлар кўпроқ чора кўриши кераклигини таъкидлади.\nПрезидентнинг сўзларига кўра, қисқариб бораётган маошлар аҳоли сони ўсишига тўсқинлик қилмоқда. Айни дамда Россия аҳолиси 147 миллион кишини ташкил қилади\n- Мамлакат дучор бўлаётган кенг кўламли ижтимоий, иқтисодий ҳамда технологик қийинчиликларни бартараф этиш учун тезроқ натижа кўрсатишимиз керак, - деди Путин.\n- Жамиятимиз ўзгаришларни талаб қилаётгани ҳаммамизга аён. Одамлар тараққиёт истайдилар ва ҳунар, илм-фан ҳамда турмуш соҳаларида олға қадам ташлаш учун курашяптилар, - дея қўшимча қилди президенти.\nНутқи давомида Путин Россия ҳарбий салоҳиятини мақтаб ўтди. Президент Россия глобал қурол-аслаҳа пойгасида етакчилик қилаётганини иддао қилди.\nЙиллик матбуот анжуманида Путин асосан латифабозлик қилди\nПутин: Ҳеч кимга бизга душман бўлишни тавсия қилмайман\nПутин меҳнат муҳожирлари ҳаётини осонлаштирди\nПутин парламент олдида сўнгги ҳисоботини топширади


Халқаро валюта жамғармаси: Ким кетди-ю, ким келди? – Jahon adabiyoti\nҚозоқ шоири Ўлжас Сулаймонов Куба денгизи қирғоқларида учиб юрган битта чивиннинг заҳри туфайли бус-бутун империя – шўролар салтанати чок-чокидан сўкилиб кетганини ёзиб, ҳаммани ҳайратга солган эди. Бу омонат дунёда шунақа ажабтовур воқеалар ҳам бўлиб туради. Ер юзини узоқ вақт титратиб турган воқеа эътибордан четда қолади, битта очофат чивиннинг ниши эса ҳаммаёқни остин-устун қилиб юборади. Бундай воқеаларнинг сон-саноғи йўқ. Қариб қуюлмаган бир шилқимнинг бир зумлик лаззати боис, неча-неча номдор мамлакатларнинг молия тизимида танглик содир бўлгани, йирик савдо биржаларида баҳолар ўйноқилаб, сармоядорларнинг ўтакасини ёргани-чи. Мана, эшитинг.\nҒарбдаги ҳашаматли меҳмонхоналарнинг бирида ўзига тўқ, филмонанд савлатли, мансабига дунё букилиб таъзим қиладиган меҳмон… кўзлари ўйноқироқ фаррош аёлга тегажоғлик қилади. Икки ўртада, АҚШнинг Оқ уйида Билл ва Моника хоним ўртасида бўлган воқеадай бир нималар содир бўлади. Бор гап шу. Аммо орадан маълум вақт ўтиб, бу шилқимлик номдор меҳмонга ақл бовар қилмас даражада қимматга тушади. Билл Клинтон гапни айлантириб-ўргилтириб лавозимини сақлаб қолган эди, франциялик меҳмон – Париж сиёсий тадқиқотлар институти профессори Доминик Строс-Канн эса бундай қилолмади: фаррош хонимга роса бир ярим миллион доллар товон пули тўлади, дунёнинг бош хазинабони – Халқаро Валюта Жамғармаси ижрочи директорлигидан айрилди, оиласи шаънига доғ тушди. Франциядек улуғ мамлакат Президентлиги учун курашдан четлатилди. Мана сизга, кутилмаган оний лаззатнинг баҳоси.\nХалқаро Валюта Жамғармаси 1944 йилнинг июль ойида Нью-Хэмпшир штатининг Бреттон-Вудс шаҳарчасида ўтказилган БМТ конференциясида 44 мамлакат вакиллари томонидан жамғарма мақомида ташкил этилган. Асосий вазифаси валюта-молия соҳасида барқарорликни сақлаш, давлатлараро савдо-сотиқни қўллаш, халқаро ҳисоб-китобларда пул айирбошлаш тизимининг мақсадга мувофиқлигига эришиш, изчил иқтисодий ўсишга кўмаклашиш, қашшоқлик ва ишсизликни камайтиришдан иборат. Таъсисчилар 1930-йиллардаги буюк депрессиянинг такрорланмаслиги, пулнинг кенг кўламда қадрсизланишининг олдини олиш мақсадида шундай қарорга келишган.\nОрадан кўп ўтмай, жамғарма Халқаро Валюта Жамғармаси деган масъулиятли номга эга бўлди ва у дунёда иқтисодий барқарорликни сақлаш, валюта-молия тизимида кризис (дефольт) ҳолати юз бермаслиги учун аъзо мамлакатларнинг иқтисодий-молиявий сиёсатини таҳлил қилиш, тавсиялар бериш, одамларнинг турмуш тарзини яхшилаш чора-тадбирларини кўраётган давлатларни моддий рағбатлантиришни зиммасига олди.\nАлқисса, шундай нуфузли халқаро ташкилот кутилмаган ишқий можаро туфайли раҳбарсиз қолди ва бу лавозимга яна бир франциялик молиячи Кристин Лагарддан бошқа муносиб номзод топилмади. Чунки бу тиришқоқ, аниқ мақсад йўлида изчил ҳаракат қиладиган сиёсатдон аёл аллақачон ушбу соҳанинг етакчи лидерларидан бирига айланиб улгурган эди.\nКристин Лагарднинг ҳаёт йўли ҳар жиҳатдан ибратга молик. У олий маълумотни Париж университетларида олган. Чикагодаги машҳур “Baker & McKenzie” фирмасида жами 25 йил адвокат бўлиб ишлаган. Ишчан ва изланувчанлиги боис 1999 йили ушбу фирманинг раҳбари лавозимига кўтарилган. Фирма 2004 йили 1 миллиард доллар даромад топган. 2002 йили Европанинг машҳур тадбиркор аёллари рўйхатида бешинчи ўринни эгаллаган. 1995–2002 йиллари халқаро стратегик тадқиқотлар марказида (Center for International & Strategic Studies) таниқли сиёсатдон Збигнев Бжезинский билан бирга комиссиялардан бирига раҳбарлик қилган.\n2005 йили ҳукуматнинг расмий таклифига биноан Кристин Францияга қайтади ва сиёсат билан жиддий шуғуллана бошлайди. Иқтисод, молия ва саноат вазирлигини бошқаради. Эришган ютуқларига қарамай, баъзи ҳамкасблари унга беписанд муносабатда бўлишади. Ўша пайтлари ХВЖга бошчилик қилиб турган Доминик Стросс-Кан Кристинни “Лаёқатли аёл эмас, шунчаки чиройли безак, холос”, деб таъбини тирриқ қилади.\nКристин америкаликларга ўхшаб, фикрини очиқ айтиши, “шартаки”лиги, гапни чўзмаслиги билан бошқалардан ажралиб турган. Мамлакатнинг молия вазири лавозимида ишлаётганида “Бензин қимматлик қилаётган бўлса, французларга велосипедларидан фойдаланишни маслаҳат бераман”, деган. Шу гапи учун журналистлар уни бир вақтлар бошини кундага қўйиб қатл этилган қиролича Мария-Антуанеттага қиёслашган. Бу аёл ўз вақтида “Халқда егани нон қолмадими? Ундай бўлса нон ўрнига пирожний ейишсин”, деган эди.\nЛагард ХВЖ раҳбари сифатида фаолият юритар экан, ёқимтой фаррош туфайли бу лавозимни тарк этишга мажбур бўлган Доминик Стросс-Каннинг ўзига нисбатан кинояли гапларини унутиб, “Стросс-Кан пайтида жамғарма фаолиятида ижобий ўзгаришлар юз берди ва у оёққа туриб, яна жаҳон молия тизимига бошчилик қила бошлади”, дейишга ўзида журъат топа олди. Айни пайтда, жамғарманинг янги вазифаларини ойдинлаштирди: “Жамғарма жаҳон иқтисодиёти ва молия тизимини барқарорлаштиришда янада фаол бўлиши, адолатли ҳамда мақсадга мувофиқ йўлдан бориши керак. Бунинг учун, энг аввало, тезкор муносабат, дунё иқтисодиётида кечаётган жараёнларни чуқур ўрганиш, молиявий танглик такрорланмаслигига эришиш зарур. Давлатларга кўмаклашишда иқтисодий имкониятга асосланмоқ лозим, чунки аъзо давлатларнинг барчаси кўмак олиш ҳуқуқига эга. ХВЖ маълум бир давлатга тегишли ташкилот эмас. Мен Европа давлатлари лидерлари билан ҳар қандай ҳолатда ҳам очиқчасига гаплашиб олиш, бор гапни борлигича айтиш принципидан қайтмоқчи эмасман. Бугунги мураккаб шароитда ортиқча ҳотамтойликка ўрин йўқ”.\nЛагарднинг ХВЖга раҳбарлиги мураккаб даврга тўғри келди. Ипотека сиёсатидаги кризис давлат раҳбарлари, молиячилар, банк мутасаддиларининг тинкасини қуритди. Қитъада ишсизлик, ноқонуний миграция кучайди. Бундай пайтда ҳар қандай жамғарма, Лагард хоним таъкидлаганидек, ортиқча ҳотамтойлик қилмайди, кўрпасига қараб оёқ узатади. Давосдаги анъанавий иқтисодий форумда Германия раҳбари Ангела Меркел Европа давлатларини умумий тангликнинг олдини олиш учун қатъий, мақсадга мувофиқ чоралар кўришга, ҳамжиҳатлик билан ҳаракат қилишга чорлади, аммо Европа стабиллаштириш фондини кенгайтириш ғоясини қувватламади. Унинг фикрича, Европа иттифоқига аъзо давлатлар бюджет маблағларини иложи борича кўпроқ тежашлари керак.\nХВЖ раҳбари Кристин Лагард эса ўз нутқида жамғарма заҳирасини 385 миллиард доллардан бир триллион долларга (!) етказиш таклифини ўртага қўйди. “Давосга мен, кўриб турганингиздек, пул йиғиш учун келганман”, деди у бўш сумкачасини намойиш қилиб.\nБошқа бир пайтда бундай таклифни кўпчилик бир овоздан маъқуллаши мумкин эди. Нега деганда, жамғарма заҳираси қанча мўл бўлса, мураккаб ҳолатга тушиб қолган давлатлар (бундай ҳолатга ички ёки ташқи таъсир боис тушиб қолиш ҳеч гап эмас) ундан фойдаланишлари мумкин. Аммо бу гап қулоққа унча хуш келмади, чунки рецессия давом этаётган, эрта-индин унинг янги тўлқини бақувват давлатларнинг ҳам эшигини қоқиши мумкин эди-да.\nЯна шу нарса аниқки, молиявий муаммоларни қарз олиш ҳисобига ҳал қилиш мантиқсиз иш. Халқона таъбир билан айтганда, қорни оч одамга балиқ бергандан кўра, уни балиқ тутишга ўргатиш афзал. Қарз олиш осон, аммо уни қўшимчаси билан қайтариш керак бўлади. Катта ёки кичик мамлакатда, эндигина иш бошлаган оддий фермер хўжалигида, оилада – қаерда бўлмасин, даромад ва харажатларнинг мутаносиблиги сақланмаса муаммо келиб чиқади. Иккинчидан, молия-банк тизимида ўрнатилган тартиб-қоидалар жонсиз догма, қотиб қолган қуруқ организм эмас. Улар одамларнинг харид қувватига, даромад ва буромадга қараб ўзгариб туриши керак.\nБерлин девори қулаганидан бери дунё бутунлай ўзгариб кетди. Наинки дунё, одамлар, уларнинг касб-кори, турмуш тарзи, фикрлаши ҳам ўзгарди. Бугун чекка бир жойда яшайдиган оддий касб эгаси мамлакатда, шу яқин-атрофда, дунёнинг олис нуқталарида юз бераётган воқеа-ҳодисаларни мушоҳада қилиб, уларга муносабат билдира олади. Бундан англашиладики, мамлакат иқтисодининг оғир юкини бошқалар елкасига ортиб қўйиб, у ёки бу жамғармадан ёрдам сўраб юраверадиган замонлар ўтди. Ҳар ким ўзи эккан ҳосилни ўриши керак. Лагард хоним ХВЖга раҳбарлик қилар экан, шу талабларга имкон борича амал қилишга ҳаракат қилди.\nИнсонлар каби, қитъалар, мамлакатларнинг ҳам тақдири турлича кечади. Халқ “Оққан дарё оқмай қолмас”, “Бир обод бўлган жойга омад қуши яна қайтади”, дейди. Баъзан акси ҳам бўлади. Ҳаётнинг мураккаблиги шундаки, воқеа-ҳодисалар ривожини аввалдан аниқ режалаштириш, маълум ижтимоий қолипларда ушлаб туриш мумкин эмас. Шиддат билан ўзгараётган дунёнинг ижтимоий-сиёсий, маънавий-ахлоқий талотўплари ҳар қандай пишиқ-пухта режаларни ҳам аёвсиз таҳрир қилади.\nЕвропа неча асрлардан бери истиқомат учун қулай, иқтисодий барқарор, ҳаётнинг не-не синовларига дош берган тарихий макон сифатида одамларни, айниқса, ёшларни ўзига жалб қилиб келди. Дунёнинг кўплаб мамлакатларидан бу ерга илм олиш, иш топиш, уй-жойли бўлиш, беташвиш умргузаронлик қилиш учун келиш яқин-яқингача одатий ҳол эди. Аммо янги асрнинг дастлабки ўн йиллиги адоғига келиб қитъа ҳаётида кутилмаган воқеалар юз бера бошлади, бир неча йил узлуксиз давом этган молиявий танглик Европанинг асрлар давомида шаклланган барқарор мавқеини пасайтирди, анъаналарига путур етди. Миллатлараро муносабатларда танглик ҳолати юзага келди. Бир кун жанжал чиққан жойдан барака қирқ кунга қочади, дейдилар. Дунёнинг бугунги маънавий-ахлоқий ҳолати ўтган асрнинг сўнгги чорагидаги ҳолатдан кескин фарқ қилади. Бунинг ўзига яраша сабаблари бор.\nЯлпи глобаллашув жараёни қитъа ҳаётига, бу ерда яшовчиларнинг турмуш тарзи ва дунёқарашига жиддий таъсир ўтказди. Бу табиий жараён, албатта. Ҳаёт давом этар экан, ҳеч бир соҳа турғун ҳолатда узоқ вақт қолиб кетмайди, илмий-техник тафаккур ривожланади, муаммолар ҳал бўлади, аммо… ҳар бир ҳал этилган муаммо бошқа бир муаммонинг пайдо бўлишига замин ҳам яратади. Буни биргина Германия мисолида ҳам кўриш мумкин. Меркел хоним уларни аъзои бадани титроқдан қақшаса ҳам вазминлик билан ҳал қилмоқда.\nИнсоният тарихида эзгу ниятда ихтиро қилинган, аммо реал ҳаётда мутлақо тескари натижа берган (динамитнинг, водород бомбасининг ихтиро қилиниши каби) янгиликлар оз эмас. Бугунги кунда оғир саноатни роботлаштириш борасидаги ютуқлар, таажжубки, бу соҳада узоқ йиллар меҳнат қилиб келаётган, тажрибали ишчи-мутахассисларнинг, ихтирочи-муҳандисларнинг ишсиз, маошсиз қолишларига сабаб бўлмоқда. Йирик саноат комплекслари раҳбарлари иш ҳақини ошириш, меҳнат шароитини яхшилаш ва бошқа шу каби талаблар билан чиқадиган ишчилар ўрнига маош талаб қилмайдиган, топшириқни сўзсиз бажарадиган сунъий роботлардан фойдаланишни афзал кўрмоқдалар. Ишсиз қоладиганларнинг оилалари тақдири мўмай фойдани ўйлаётган иш берувчиларни қизиқтираётгани йўқ.\nИлмий-техникавий тафаккур ривожланиб борар экан, мураккаб ҳисоб-китобли замонавий қурилмалар яратишда роботлардан фойдаланиш, шубҳасиз, зарур. Бугунги жаҳоний танглик жараёнларидан хабардор киши бу фикрга қўшилади. Фақат… бу ихтиролар боис, уларни ўйлаб топган, йиллар давомида такомиллаштирган, “тили”ни чиқазган, ақл-ҳушини жойига қўйган инсон зиён кўрмаслиги керак.\nШу ўринда айтиш зарурки, олимлар фақат саноат соҳасида ишлай оладиган роботлар яратиш устидагина эмас, уйда кир ювадиган, болаларга энагалик қиладиган, эрталаб нонушта тайёрлайдиган, уй йиғиштирадиган, қоровуллайдиган, дам олмоқчи бўлсангиз, мусиқа чалиб берадиган, муқом қилиб рақсга тушадиган, қироат билан китоб ўқийдиган, қўшиқ куйлайдиган, уқалайдиган, алла айтадиган, йиғлоқи чақалоқларни овутадиган, жинингиз суймайдиган киши қўнғироқ қилса, “йўқлар, бир-икки кун бўлмайдилар” деб жавоб қайтарадиган сунъий ёрдамчилар устида ҳам бош қотиришмоқда. Бу рўйхат эртага, индинга, ундан кейин янада узаяди, роботларнинг янги-янги вазифалари пайдо бўлади: улар такомиллашишда давом этади, ораларидан лойиҳачи муҳандислар, зукко ишбилармонлар, дилкаш суҳбатдошлар, эрталабки наҳор ошга хўжайиннинг ўрнига бориб келадиган ошхўрлар етишиб чиқса-я? Олдиндан бир нима дейиш қийин. Бироқ… Инсоннинг тақдири нима бўлади, инсонгарчилик, имон-эътиқод, меҳр-оқибатга путур етмайдими? Қисқаси, одам ўз мақомида қоладими-йўқми? Наҳотки ўз уйимизда, она бешигимизда ортиқча бўлиб қолсак?\nХалқимизда “Эшак семирса эгасини тепади”, деган мақол бор. Ғарб мамлакатларида яратилаётган кўплаб бадиий фильмларда сунъий роботлар ўз яратувчиларига қарши бориб, ер юзида тириклик чироғини сўндиришга бел боғлагани ва бунга эришиш остонасига яқинлашаётгани ҳақида ҳикоя қилинади. Бу шунчаки хаёлот эмас. Эртага кеч бўлиб қолиши мумкин.\nСунъий интеллект: робот аёл, робот эркак, робот бола, сунъий чарм, сунъий қоплама, сунъий толали кийим-бош, сунъий мева-чева, сунъий тухум, гўшт, сунъий дори-дармон, сунъий урчитиш, сунъий соч, сунъий тиш, сунъий юз-кўз, демакки, сунъий табассум, сунъий садоқат… Илмий лабораторияларда оила, эр-хотинлик, ҳомиладорлик масалаларига доир сунъий яратмалар хусусида ҳам жиддий тадқиқотлар ўтказилмоқда. Ҳадемай “Темир хотин” фильмидаги Аломатхоннинг кўплаб дугоналари пайдо бўлади.\nИлмий тафаккур яна нималарга қодир? Беш, ўн, йигирма ёки эллик йилдан кейин айни шу йўналишда қандай ихтиролар бўлади? Буни ҳеч ким аниқ айта олмайди. Ўзбекистонда бугун инсон манфаатлари деб номланган янги сиёсат юзага келди, одамлар билан юзма-юз, кўзма-кўз мулоқот қилинаётгани, ҳар бир кишининг фикрига қулоқ тутилаётганида чуқур маъно бор: бугунги шароитда фақат бир мамлакатда эмас, дунё миқёсида асосий эътибор Инсонга қаратилиши, бу йўлдан ҳеч ким чалғимаслиги керак. Европани ларзага солаётган тангликдан англашиладиган маъно шу аслида.\nУшбу тангликнинг илдизлари Ғарб давлатларининг яқин шарқ мамлакатларига нисбатан нохолис, носоғлом сиёсатига бориб тақалади десак, хато қилмаган бўламиз. Тўғри, молиявий таназзул боис завод-фабрикаларда иш ўринлари қисқарди, ижтимоий норозилик кайфияти юзага келди. Кўплар уй-жойи, йиллар давомида тўплаган сармоясини ҳам йўқотди. “Катта йигирмалик”ка аъзо давлатларнинг молия вазирлари тез-тез маслаҳатга тўпланишади, Германия ва Франция раҳбарлари Европа иттифоқини талофатсиз сақлаб қолишга уринишмоқда, аммо натижа юзини кўрсатаётгани йўқ. Буюк Британиянинг бу иттифоқдан чиқиши шусиз ҳам мавҳум чорраҳага яқинлашиб келаётган ташкилотнинг обрўсига путур етказмоқда.\nДавос форумларида ҳар йили муҳим бир мавзу ёки янги бир фикр ўртага ташланади. Бундан беш-олти йил аввалги йиғинда “Капитал (моддий бойлик) инсонга хизмат қилишдан узоқлашмоқда, “инсонийлик қиёфасини” йўқотиб, ваҳшийлашмоқда”, деган тезис юзага қалқиб чиқди. Бу гапга ҳеч ким эътироз билдирмади. Ҳиндистон Бош вазири Нарендра Модининг фикрича, протекционизм деган иллат дунёвий тараққиётга тобора катта хавф солмоқда, тарифларнинг ўсишига, дунё мамлакатлари ўртасидаги савдо шартномаларининг тўла бажарилмаслигига, ҳамкорлик келишувлари жараёни тўхтаб қолаётганига, трансчегаравий инвестициялар ҳажмининг пасайиб бораётганига сабаб бўлмоқда. Протекционизм иқлимнинг ўзгариши, халқаро терроризм каби хавфлидир, унга беэътибор қараб бўлмайди, – деди у.\nФранция Президенти Макрон “Биз бугун мамлакатимиз фуқароларига хато қилиш, янглишиш ҳуқуқини беришимиз керак, бусиз тараққиётга эришиш қийин”, деган, бир қарашда кутилмаган мақсад-муддаони айтди. Бу гап Европа учун янгилик бўлиши мумкин, аммо Ўзбекистон учун эмас: давлатимиз раҳбари Шавкат Мирзиёев янгилик излаётган, янги ташаббуслар билан чиқаётган олимлар, тадбиркорларнинг шаштини қайтармаслик, адашганларни четга сурмаслик, аксинча, бундайларга ҳар жиҳатдан кўмак бериш зарурлигини такрор-такрор уқтириб келмоқда.\nСтатистик маълумотларга кўра, бугун дунёда мавжуд касбларнинг 20 фоизи бундан атиги 30 йил аввал мутлақо бўлмаган. Бугун Евроҳудудда истиқомат қилаётган аҳолининг ҳар ўндан бири шу ерда эмас, бошқа бир мамлакатда туғилган. Расмий ва норасмий миграция давом этмоқда, бу жараённи таъқиқ йўли, темир панжаралар билан тўхтатишнинг иложи йўқ. Очлик, яланғочлик тинкасини қуритган одамлар ҳар қандай тўсиқдан ўтади, ўзи, оиласи учун энг оғир ва ҳатто таҳқирли шароитларга ҳам дош беради. Ишсиз, тирикчилик манбаисиз қолган ёшлар ўз ҳақ-ҳуқуқларини талаб этмоқдалар. Жиноятчилик, гиёҳвандлик, одам савдоси, бедаво дардга чалиниш, болаларнинг ўлими эса кўпайиб бораётир. АҚШ Президенти Дональд Трампнинг инаугурация куни сўзлаган нутқидаги мана бу жумлалар, таажжубки, ҳеч кимни ҳайратга солгани йўқ: “Америкаликларга яхши мактаблар, одамлар бехавотир яшайдиган мавзелар, яхши иш жойлари керак. Ўз ҳуқуқини билган одамларнинг талаби шу. Аммо бизда реал ҳаёт бошқача. Камбағаллик мавжуд. Деярли чириб битган заводлар қабртошларни эслатади. Маориф тизимимиз ёшларимизга таълим-тарбия, билим бераётгани йўқ. Жиноятчилик, жиноий гуруҳлар, гиёҳванд моддалар жуда кўпларнинг ҳаётига зомин бўлди, мамлакатни хароб қилди…”\nЕвропага назар ташласак, бу ерда ҳам воқеаларнинг бундай ривожи қизғин паллага кирган. Қитъанинг ички ва ташқи муаммолари ўзига етиб ортади. Йирик сармоядорлар учун (наинки улар, ноҳалол йўллар билан мўмай даромад топадиганлар учун ҳам) узоқ йиллардан бери ишончли “сандиқ” бўлиб келаётган Швейцарияда ошкоралик сиёсати юзага келмоқда. Шу боис мўмай даромадга эга пулдорлар бошқа жойдан “паноҳ” излашлари аниқ. Демакки, сармоя оқимининг янги ирмоқлари пайдо бўлади. Баъзи кузатувчилар Греция иқтисодини фақат янги “Маршалл плани”гина қутқара олади, деган фикрда қатъий туришибди. Ҳукумат масъулиятни зиммасига олиб чора изламоқда. Бундай шароитда иш ташлаш, норозилик намойишлари авж олган қайси мамлакат бўлмасин, унга шунчаки ебкетарга пул берадиган ҳотамтойни топиш мушкул.\nБир неча йилдирки, Европа иттифоқига аъзо мамлакатларнинг вазирлари пул жўнатмалари, акция, облигация ва бошқа қимматли қоғозлар билан боғлиқ молиявий операциялар, олтин савдосига доир олди-сотти шартномаларни солиққа тортиш масаласини муттасил муҳокама қилишмоқда. Муаммонинг бир қисмини банклар зиммасига юклаш таклифи қўллаб-қувватланаётгани йўқ. Касални даволашдан кўра унинг олдини олиш осон. Бугун дунёнинг умумий манзара-моҳияти шундайки, йирик мамлакатлар уёқда турсин, сафарга отланган оддий пиёда, оила аъзолари ёки уч-тўртта дўст-қадрдон ҳам харажатларнинг аниқ ҳисоб-китобига эга бўлиши керак. Йўлда қандай тўсиқ ва муаммоларга дуч келиши мумкинлиги-ю, улардан беталофат ўтиб олиш тўғрисида аввалдан бош қотириш зарур…\nШу ерда аниқлик киритиб ўтайлик: АҚШ ипотекали кредитлаш тизимидаги тангликдан бошланган инқироз, аслида, кутилмаган воқеа эмас эди. У кредит бериш соҳасидаги ортиқча ҳотамтойлик, банкнинг тўлов қобилиятини ҳисобга олмасликдан келиб чиқди. Бундан бир муддат аввал ахборот агентликлари дунёнинг айрим йирик корпорациялари муомаладаги қимматли қоғозлари нархини баланд даражада ушлаб туриш учун йиллик ҳисоботларида реал даромадларини атайлаб кўпайтириб ёзганларини маълум қилишди. Ривожланган мамлакатларда сотиш учун бозорга қалбаки акциялар чиққанлиги айтилди. Шу фактларнинг ўзиёқ ғарбда даромад кетидан қувиш жараёни инсон манфаатларидан узоқлашаётганидан далолат беради. Даромад кетидан қувиш, фойда-зиённинг маънавий томонларини фарқламаслик, банклар мисолида айтадиган бўлсак, турли бонуслар ўйлаб топиш, охир-оқибат тузатиб бўлмайдиган оқибатларга олиб келади.\nЯқин ва узоқ ўтмишга назар ташласак, турли даврларда давлатлар ўртасида молиявий иттифоқлар, валюта бирлашмалари тузилганига гувоҳ бўламиз. Бу иш билан евроинтеграциянинг отаси ҳисобланмиш Буюк Карл ва унинг ўғли замонида ҳам, собиқ Чехословакиянинг тинч йўл билан иккига бўлиниши пайтида ҳам шуғулланишган. Яхши ниятда ҳамкор бўлишнинг зиён ери йўқ. Аммо бугунги Европанинг ижтимоий-маънавий ҳолати мисолида айтадиган бўлсак, иқтисодий салоҳияти, миллий ўзига хослиги, меҳнатга муносабати, миллий менталитети ва янада муҳими – жамият ҳаётида юзага келган ёки келиши мумкин бўлган муаммоларга нисбатан қарашлари турлича бўлган мамлакатларни ягона молия тизимида ушлаб туриш иложсиз бир иш. Бу ҳолатни турли ташхисли беморларни бир хил дори-дармон билан даволаш ҳаракатига ўхшатиш мумкин. Ижтимоий-маънавий ҳаёти бир-биридан кескин фарқ қилувчи мамлакатларни умумий бошқариш қийин. Дардга қараб даво. Бош оғриғини оёққа суриладиган малҳам билан тузатиб бўлмайди. Берлинда, Парижда ва, албатта, Лондонда буни яхши тушуниб туришибди.\nБуюк Британиянинг евроҳудуддан чиқиши амалга ошганидан кейин ҳам, бунга энди ҳеч кимда шубҳа қолгани йўқ, Лондон бу иттифоқ билан ҳамкорлик қилади. Негаки, тарихан, жуғрофий жиҳатдан бир-бирига туташиб кетган мамлакатларнинг сиёсий принциплар боис бир-бирларидан узоқлашиши, бозор ҳудуди ва йўлларини бўлиб олишлари қийин, аниқроғи, мантиққа зид нарса. Биргина виски ичимлигини экспорт қилишнинг ўзидан йилига уч миллиард доллар даромад топадиган, миллий туйғулари уйғонаётган Шотландияда бирлашган қироллик таркибидан чиқиш иштиёқи сўнганича йўқ. Бундай ҳаракатлар қитъанинг бошқа мамлакатларида ҳам у ёки бу даражада мавжуд. Бундан кўринадики, дунёда капитал ҳукмронлиги, иқтисодий манфаатларнинг маънавиятдан, инсоний қадр-қимматдан, асрлар давомида шаклланиб келган анъаналардан устуворлиги сақланиб қолар экан, ижтимоий муаммолар ёмғирдан кейинги қўзиқориндек потиллаб чиқаверади.\nЕчим қаерда? Давос анжуманида тилга олинган “капиталнинг маънавий қиёфаси” деган ибора бу борада наинки Европа учун, бошқа қитъалар учун ҳам нажоткор бўлиши мумкин. Фукусима фожиаси чоғида японлар ўзларини қандай тутгани, анча йиллар аввал Жанубий Корея давлати мураккаб дефольт ҳолатидан халқнинг юксак маънавияти, ҳамжиҳатлиги, миллий ғурури ва фидойилигига таяниб, оғир жароҳатларсиз чиқиб олгани фикримизга далил бўла олади. Демак, ҳар қандай оғир, мураккаб муаммонинг, жумладан, иқтисодий таназзулнинг ҳам ечими маънавиятда. Бир эл бўлиб қовушган, бир йўлни танлаган, бир мақсад сари интилган, борини асраб, йўғини яратиб, сабр-бардош билан яшашга ўрганган халқ энг оғир дамларда ҳам шошиб қолмайди, йўлини йўқотмайди. Маънавият тарғиботчилари, ижодкор зиёлилар бугунги ёш авлодга ўтган асрнинг саксонинчи йиллари охири – тўқсонинчи йиллари бошида халқимиз ўз бошидан қандай мураккаб ҳолатни кечиргани, истиқлолимизнинг дастлабки ютуқлари қандай ички ва ташқи хуружлар, сиёсий фитна-найрангларни енгиш, сабр ва бардош, ёруғ кунларга ишонч ҳисобига қўлга киритилгани хусусида, Президент Шавкат Мирзиёевнинг янги халқчил йўли, янги ҳаракат стратегияси тўғрисида янада кўпроқ, таъсирчанроқ сўзлаб беришлари керак.\nИнсоният янги асрга эзгу ниятлар билан қадам қўйганди. Йигирманчи асрнинг талотўплари, қирғинбарот урушлари, тинчлик, аҳил-иноқликка рахна солувчи хатти-ҳаракатлар тарихга айланаётган юз йилликда қолиб кетади, башарият ҳаётида янги саҳифа очилади, деб умид қилганди. Таассуфки бундай бўлмади, шахсий манфаатлар кураши, сиёсий, иқтисодий талотўплар, маънавий-ахлоқий бузғунчилик, қўпорувчилик, қонли можароларнинг келиб чиқиши янада кучайди. Бундай шароитда ўз тақдирига бефарқ бўлмаган ҳар бир миллат аҳил ва бирдамлигини сақлаб қолиши, миллий манфаатлари йўлида қатъият билан туриши, масъулият ва ҳушёрлигини йўқотмаслиги талаб этилади. “Миллий тикланишдан – миллий юксалишга” шиори остида қураётган янги эркин жамиятимизнинг жадал бўй чўзаётгани, давлат-жамият-шахс муносабатлари янгича шаклланаётгани, жамият аъзоларининг ҳуқуқ ва эркинлиги қонун билан таъминланаётгани, ёшларнинг ижтимоий фаоллиги, ҳуқуқий маданияти, ҳуқуқ ва бурч туйғусининг ўсиши, чиндан ҳам, ютуқ ҳисобланади.\nМамлакатимизда кечаётган бугунги умидбахш жараёнларни кузатаётган хорижий мутахассислар, давлат ва жамоат арбоблари уларнинг барчаси инсон манфаатлари билан уйғунлигини эътироф этмоқдалар. Ҳамма нарса инсоннинг бу ёруғ оламда ўз ҳаётидан рози, меҳнати самараларидан баҳраманд бўлиб, азиз фарзандларининг камолини кўриб яшаши, оилавий, сулолавий қадриятларга садоқати учун қилинмоқда. Давлатимиз раҳбари Шавкат Мирзиёевнинг яхши қўшничилик, аҳил-иноқлик, бағрикенглик, кўнгли очиқлик сиёсати ва бу янги йўлнинг дастлабки натижалари кўп масалаларда бир-бирларини тушуна олмаётган Европанинг ҳавасини келтирмоқда десак, муболаға бўлмас. Ўзбекистоннинг бу ибрати улуғ шоирларимиз ёзганларидек, дунё асли битта, аммо у иллат излаганнинг кўзига иллат, ҳадик излаганнинг кўзига ҳадик, ҳикмат излаганнинг кўзига ҳикмат бўлиб кўринади. Халқ билан мулоқот мамлакат ҳаётида ошкоралик ва ижтимоий адолат принципларига асосланган янги маънавий муҳитни юзага келтирди: биз бугун одамларни тингламоқдамиз, ён-қўшнилар билан дўстлик, ҳамкорлик, ижтимоий шериклик алоқалари йўлга қўйилмоқда. Уларни эшитаяпмиз, қўшнилар ҳам бизни эшитишмоқда. Маслаҳатли тўй тарқамас деганларидек, йиллар давомида тўпланиб қолган, занг босган муаммолар ҳар икки томоннинг миллий, ижтимоий манфаатларига мос равишда, ўзаро ҳурмат-эҳтиром билан ҳал этилмоқда.\nЎзбекистоннинг Халқаро Валюта Жамғармаси билан алоқалари кейинги йилларда жадал ва тизимли тус олди. Жамғарма комплекс иқтисодий ва таркибий янгиланишларни амалга оширар экан, Ўзбекистонда иқтисодий сиёсатга доир, жумладан, аҳоли турмуш даражасини изчил ва босқичма-босқич яхшилашга хизмат қиладиган аниқ чораларни қўллаб-қувватлади, мустақил таҳлиллар асосида мамлакатимизнинг иқтисодий ўсиш суръатлари ҳолатини ижобий баҳолади. Ялпи ички маҳсулотининг ўсиши жорий йилда 5,5 фоиз, кейинчалик 6 фоизга етиши кутилаётгани жамғарма экспертларининг фикрича, мамлакатимизда Шавкат Мирзиёев раҳбарлигида ўтказилаётган ислоҳотларнинг илк босқичи муваффақиятли амалга ошгани, чунончи, валюта муомаласи либераллаштирилгани, солиқ тизими жиддий ислоҳ қилингани, давлат статистикаси тизими тубдан яхшилангани катта ютуқ ҳисобланади. Айтиш зарурки, жамғарманинг техник кўмаги туфайли мамлакатимизда янги солиқ сиёсати ва маъмуриятчилиги концепцияси ишлаб чиқилди, “Марказий банк ва валютани тартибга солиш тўғрисида” қонуннинг янги таҳрири лойиҳасини тайёрлашда жамғарма экспертларининг тавсиялари эътиборга олинди. Пул-кредит сиёсати, банк тизими, солиқ-бюджет сиёсати, тўлов балансини халқаро стандартларга мувофиқлаштириш соҳаларида ҳамкорлик алоқалари давом этмоқда. Кристин Лагард Ўзбекистонда бўлганида мамлакатимиздаги бу ўзгаришларни юқори баҳолади.\nШу йилнинг 2 июли куни Европа иттифоқи саммити Кристин Лагард номзодини Европа Марказий банки раҳбари лавозимига кўрсатди. Унинг ХВЖдаги ўрнига Болгария фуқароси, 66 ёшли Кристалина Георгиева келди.\nКристалина Лондон иқтисодиёт мактабида таълим олган, Софиядаги миллий ва жаҳон иқтисодиёти университети профессори, болгар тилида чоп этилган микроэкономика дарслигининг муаллифи. Кўп йиллар давомида Жаҳон банкида Европа ва Марказий Осиё ҳудудида экологик муаммолар, ушбу ташкилотни корпоратив бошқаришни ислоҳ қилиш масалалари билан шуғулланган. Жозе Мануэл Баррозудан кейин Европа иттифоқининг халқаро ҳамкорлик, гуманитар ёрдам ва кризис ҳолатларининг олдини олиш комиссиясида ишлаган. Ушбу ташкилот бюджетини уч бора ошишига ҳисса қўшган.\nХВЖ раҳбарлигидан Кристин кетди, Кристалина келди. Бу ўзгариш қандай натижаларга олиб келишини вақт кўрсатади.


ЎзА - Қимматбаҳо металлар ва қимматбахо тошлар билан ишлашга рўйхатдан ўтказиш гувоҳномаларини ким беради?\n03.06.2018 07:00 Чоп этиш версияси\n“Қимматбаҳо металлар ва қимматбаҳо тошлар билан ишлашга рўйхатдан ўтказиш гувоҳномасини бериш тартиби тўғрисидаги низомни тасдиқлаш ҳақида”ги Ҳукумат қарори қабул қилинди. Бу ҳақида Адлия вазирлигининг “Ҳуқуқий ахборот” канали хабар бермоқда.\nҚарорга мувофиқ, қимматбаҳо металлар ва қимматбахо тошлар билан ишлашга рўйхатдан ўтказиш гувоҳномалари Давлат асиллик даражасини белгилаш палатаси томонидан фақат Давлат хизматлари марказлари орқали ёки Интерактив давлат хизматлари ягона портали орқали берилади.\nРўйхатдан ўтказиш гувоҳномаси заргарлик учун 5 йил муддатга, заргарлик буюмлари билан савдо қилиш учун 1 йил муддатга берилади.\nРўйхатдан ўтказиш гувоҳномасини бериш ёки амал қилиш муддатини узайтириш 7 иш кунида, рўйхатдан ўтказиш гувоҳномасини қайта расмийлаштириш 5 иш кунида, ўз хоҳиши билан фаолиятни тухтатиб туриш, тиклаш ва тўхтатиш 8 иш соатида расмийлаштирилади.


Футбол. Осиё чемпионлар лигасига пухта тайёргарлик кўраётган мамлакатимизнинг етакчи жамоалари билан Бирлашган Араб Амирликларида ташкил этилган ўқув-машғулот йиғинларида кучли жамоалар билан навбатдаги ўртоқлик учрашувларини ўтказди.\nНаманганга йўлланма берилди\nНукус шаҳрида "Баркамол авлод - 2014" спорт ўйинларининг Наманганда ўтадиган финал босқичига йўлланмани қўлга киритган спортчилар номи маълум бўлди.\nМодернизация – давр талаби\nНуксда аграр сектор тармоқларини модернизация килиш, олис қишлоқ ва овулар инфратузилмасини ривожлантириш масалаларига бағишланган семинар бўлиб ўтди.\n2013 йилда Сирдарё вилоятида 55 аҳоли пунктида аҳолини ичимлик суви билан таъминлаш тизими янгиланди.\nҚулай, кенг, ёруғ ва шинам уйлар\nАндижон вилоятида 2009-2012 йилларда намунавий лойиҳалар асосида 1345 уй-жой барпо этилиб, фойдаланишига топширилди.\nБиометрик паспорт топширилмоқда\nМутахассислар паспортдан фойдаланиш қоидаларига риоя этиш, уни асраб авайлаш юзасидан маҳаллаларда тушунтириш ишлари олиб борилмоқда.\n2013 йилда республикани ижтимоий-иқтисодий ривожлантириш якунлари ва 2014 йилги иқтисодий дастурнинг энг муҳим устувор вазифалари тўғрисида.\nБухоро вилоятининг Қоракўл туманидаги "Қоракўлгардентекс" масъулияти чекланган жамиятида ишлаб чиқариш ҳажми ва маҳсулот сифати йилдан-йилга ортиб бормоқда.\n16 январь куни Ўзбекистон Республикаси Олий Мажлиси Қонунчилик палатасининг навбатдаги мажлиси бўлиб ўтди.\nЎзбекистон билан Япония ўртасидаги ўзаро муносабатлар 2002 йилда имзоланган Дўстлик, стратегик шериклик ва ҳамкорлик тўғрисидаги қўшма баёнот руҳида изчил ривожланмоқда.


Самарқандда Tacuma’нинг бетон тўсиққа урилиши оқибатида уч киши вафот этди\nTacuma ҳайдовчиси “Тошкент-Нукус” йўналиши бўйича ҳаракатланиб бориб, руль бошқарувини йўқотган ва йўлни ажратиб турувчи ўртадаги бетон тўсиққа урилган.\n2020 йилнинг 4 октябр куни соат 20:30да Самарқанд вилояти Нарпай тумани Оқолтин МФЙ ҳудудидан ўтувчи “Тошкент-Нукус” М-37 автомобиль йўлининг 96-км.да йўл-транспорт ҳодисаси содир бўлди.\nИИВ ҳузуридаги Тергов департаменти хабарига кўра, ҳайдовчи, Қорақалпоғистон Республикаси Амударё туманида яшаган 42 ёшли З.Б. бошқарувида бўлган Tacuma русумли автомашинаси билан “Тошкент-Нукус” йўналиши бўйича ҳаракатланиб бориб, руль бошқарувини йўқотиб, йўлни ажратиб турувчи ўртадаги бетон тўсиққа урилиб, йўл-транспорт ҳодисаси содир қилган.\nНатижада, ҳайдовчи З.Б. ва йўловчи, 26 ёшли Н.А. воқеа жойида, бошқа бир йўловчи, 37 ёшли М.С. эса олган тан жароҳатлари оқибатида туман тиббиёт бирлашмасида кўрсатилган тиббий муолажаларга қарамасдан вафот этган.\nШунингдек, автомашинада бўлган яна икки нафар йўловчи, 41 ёшли Х.Қ. ва унинг укаси Ж.Қ. турли хилдаги тан жароҳатлари олиб, туман тиббиёт бирлашмасига ётқизилган.\nЖиноят иши шу куннинг ўзида вилоят ИИБ ҳузуридаги Тергов бошқармаси иш юритувига олинган. Ҳозирда тергов ҳаракатлари олиб борилмоқда, дейилади маълумотда.


Ички ишлар вазири ўринбосари М.Жўраевнинг Паст Дарғом туманида ўтказган сайёр қабулида 42 та мурожаат қабул қилинди, ногиронлик аравачалари топширилди - zarnews.uz\nПастдарғом туманида ИИВ ўринбосари М.Жўраев ва вилоят ИИБ, туман ИИБ ходимлари иштирокида сайёр қабул ўтказилди.\nУшбу сайёр қабул ҳар сафаргидан бошқача тарзда бўлиб ўтди.\nЖумладан, сайёр қабул бўлиб ўтадиган 32-сонли мусиқа ва санъат мактабида сайёр қабулдан сўнг китоб ярмаркаси ўтказилди. Шунингдек тадбир меҳмонлари учун дастурхон ёзилди.\nСайёр қабулда Пастдарғом туман ҳокими Ш.Худойбердиев туман тиббиёт бирлашмаси ходимлари билан бирга ногиронлар учун аравачалар тарқатишди.\n- Йил бошидан бери туманимиз бўйлаб 76 та ногиронга аравача берилди. Муборак Рамазон ойи муносабати билан яна бир гуруҳ ногиронларга ногиронлик аравачаси бердик. Туманимизда умумий 5200 нафар ногирон бор. Улардан 80 нафари ҳаракатланиши чекланган ногиронлар ташкил этади, - дейди Пастдарғом туман тиббиёт бирлашмаси бошлиғи Акбар Ўтабоев.\n- Сайёр қабул жараёнида шу нарса аниқ бўлдики, одамлар сайёр қабулга охирги умид ўлароқ мурожаат қилаяптилар. Мурожатларнинг аксарияти уй-жой таъминоти, ер эгалиги, кредит масалалари, тадбиркорлик фаолияти, моддий ёрдам масалаларида бўлди. Аксарият мурожатларни жойида ҳал қилдик, бир қисмини эса тегишли ташкилот мутасаддилари зиммасига юкланди, – дейди, ИИВ ўринбосари М. Жўраев.\nПастдарғом тумани, Гулобод қишлоғида яшовчи Гулноза Абдусаматова педагогика коллежини тугатиб, ногиронлиги туфайли ўзига мос иш топа олмай юрган экан. У бир неча жойга мурожаат қилган, аммо "бўш ўрин йўқ" деган жавобни олган. У сайёр қабулда ўзининг муаммоси ҳал этилишига ва мутасаддилар унга ўзига мос иш топиб беришларига ишониб қабулга келган.\nШунингдек «Фурқат» маҳалласида яшовчи Хосият Оқбердиева моддий ёрдам сўраш учун сайёр қабулга келган. Унинг айтишича, 2012 йилда қизи вафот этган ва унинг беш нафар фарзанди боқувчисиз қолган. Куёви болаларга ёрдам беришни ваъда қилиб уникига олиб келиб қўйган, аммо шундан сўнг уйланиб болаларидан ҳам хабар олмай қўйган. Бугунги кунда ана шу беш нафар набирасини Хосият опа турмуш ўртоғи билан фақат пенсиясининг ҳисобидан қийналиб тарбияламоқда. У куёвининг набираларига ёрдам беришини хоҳлайди\nШу куни сайёр қабулда умумий тарзда 42 та мурожаат қабул қилинди. Айримлари жойида ҳал қилинган бўлса, қолганлари мутасадди ташкилотларга кечиктирмасдан ҳал қилиш учун йўлланди.


Тошкентда шахсий автотранспортлар ҳаракатини камайтириш бўйича таклиф берилди » Ўзбекистон янгиликлари – Zamin.uz\nТошкентда шахсий автотранспортлар ҳаракатини камайтириш бўйича таклиф берилди\n26 июль 2019, 13:17\nТошкент шаҳар ҳокимлигида Жанубий Корея делегацияси билан учрашув бўлиб ўтди. Унда “Интеграциялашган жамоат транспорти стратегиясини ривожлантириш ва қўллаб-қувватлаш” мавзуси муҳокама этилди. Бу ҳақда пойтахт ҳокимлиги матбуот хизмати хабар бермоқда.\nЎзаро мулоқот давомида Тошкент шаҳар ҳокими Жаҳонгир Ортиқхўжаев пойтахт учун транспорт инфратузилмасини такомиллаштириш, бу йўналишда хизмат кўрсатишни замон талаблари даражасига кўтариш муҳимлигини ва бу борада илғор давлатлар тажрибаси ўрганилганини қайд этган.\nШунингдек, бу борада Жанубий Кореянинг импорт ва экспорт банки мутахассислари билан ҳамкорликда ишлар бошланганлигини маълум қилиб, мазкур учрашув биргаликдаги ишларнинг амалий натижалардан бири эканлигини таъкидлади.\nУчрашувда Жанубий Корея делегацияси раҳбари Сё Кьюшик Ўзбекистон ва Корея муносабатлари турли соҳаларда тараққий этиб бораётгани, хусусан, Тошкент шаҳар ҳокимлиги билан Жанубий Кореянинг бир неча шаҳарлари, туманлари, корхона ва ташкилотлари қўшма лойиҳаларни амалга ошираётганлигини айтиб ўтди.\nЙиғилишда Кореянинг Эксимбанки томонидан Тошкент шаҳар транспорт инфратузилмаси учун янги концепция тақдим этилди.\nМазкур концепцияда берилган таклифларда пойтахтда жамоат транспорти йўналишларини кўпайтириш ва шу орқали шахсий автотранспортлар ҳаракатини камайтириш таклиф этилган. Кореялик мутахассисларнинг аҳамиятли таклифларидан яна бири тезюрар автобус йўналишларини ташкил этиш бўлиб, бу шаҳар ичида бир манзилдан иккинчисига тез, осон ва қулай етиб олишни таъминлайди.\nҚолаверса, концепцияда бу тизимдаги хусусий тармоқ ишини ривожлантириш каби қатор илғор ташаббуслар илгари сурилган бўлиб, энди шаҳар ҳокимлиги ва пойтахт жамоат транспортига масъуллар билан биргаликда ушбу таклифларни ҳаётга жорий этиш масалалари кўриб чиқилади.\nЯнгиликлар » Жамият » Тошкентда шахсий автотранспортлар ҳаракатини камайтириш бўйича таклиф берилди\n20:43 Тошкентда Ўзбекистон - Германия техника университети ташкил этилади\n20:34 Ўзбекистонда фуқаролар мурожаатлари билан ишлашда Корея тажрибаси ўрганилади


Маршал Дўстум Афғонистонга қайтди - 05.08.2021, Sputnik Ўзбекистон\nАфғонистондаги ўзбек диаспораси етакчиси, СССРда ҳарбий таълим олган, малакали қўмондон маршал Дўстум уч ҳафталик танаффусдан сўнг ватанга қайтди 05.08.2021, Sputnik Ўзбекистон\nТОШКЕНТ, 5 авг — Sputnik. Таниқли қўмондон маршал Дўстум Афғонистонга қайтди. Бу ҳақда Khat-e Nakhost нашри хабар бермоқда.Илгарироқ, июнь ойининг 20-саналарида ҳарбий қўмондон Афғонистонни армия вертолётида тарк этгани ҳақида маълум бўлган эди.ОАВ ва жамоатчилик орасида маршал Дўстумнинг Афғонистонни тарк этиши сабабларининг икки версияси тарқалган эди.Версиялардан бирига кўра, маршал коронавируснинг оғир формасига чалинган ва унинг профессионал тиббий хизматга эҳтиёжи бўлган. Бошқа версияга кўра, у толиблар билан жангда жароҳатланган.Расмий манбалар томонидан ҳарбий қўмондон Анталияда бўлиб ўтадиган Дипломатик форумда иштирок этиш ҳамда бошқа сиёсий музокараларда қатнашиш учун Туркияга жўнаб кетгани ҳақида баёнот берилди.\n© Sputnik / Саид Царнаев / Фотобанкка ўтишДень города в Грозном\nАфғонистондаги ўзбек диаспораси етакчиси, СССРда ҳарбий таълим олган, малакали қўмондон маршал Дўстум уч ҳафталик танаффусдан сўнг ватанга қайтди\nТОШКЕНТ, 5 авг — Sputnik. Таниқли қўмондон маршал Дўстум Афғонистонга қайтди. Бу ҳақда Khat-e Nakhost нашри хабар бермоқда.\nИлгарироқ, июнь ойининг 20-саналарида ҳарбий қўмондон Афғонистонни армия вертолётида тарк этгани ҳақида маълум бўлган эди.\nОАВ ва жамоатчилик орасида маршал Дўстумнинг Афғонистонни тарк этиши сабабларининг икки версияси тарқалган эди.\nВерсиялардан бирига кўра, маршал коронавируснинг оғир формасига чалинган ва унинг профессионал тиббий хизматга эҳтиёжи бўлган. Бошқа версияга кўра, у толиблар билан жангда жароҳатланган.\nРасмий манбалар томонидан ҳарбий қўмондон Анталияда бўлиб ўтадиган Дипломатик форумда иштирок этиш ҳамда бошқа сиёсий музокараларда қатнашиш учун Туркияга жўнаб кетгани ҳақида баёнот берилди.


05:34 / 10.06.2021 603\nЖисмоний тарбия ва оммавий спорт билан мунтазам шуғулланиш ҳамда соғлом турмуш тарзи бўйича ҳаётий кўникмаларни шакллантириш орқали ҳар биримизда касалликка қарши кучли иммун тизими пайдо бўлишини таъминлаш, зарарли одатлардан воз кечиш, тўғри овқатланиш тамойилларига амал қилиш, оммавий жисмоний фаоллик тадбирларини тизимли ва самарали ташкил қилиш ҳамда талабаларни бўш вақтини мазмунли ўтказиш мақсадида жорий йилнинг 9 июн куни ТИҚХММИ Қарши филиали профессор-ўқитувчилари ҳамда ҚХМ таълим йўналиши 2-курс талабалари ўртасида “Биз соғлом турмуш тарафдоримиз” шиори остида спортнинг мини футбол тури бўйича “футбол куни” ўтказилди.\nДастлаб, ўйин қизғин эҳтиросларга бой тарзда бошланди. Ҳисобни биринчи бўлиб талабалар жамоаси очган бўлса, орадан беш дақиқа ўтмай профессор-ўқитувчилардан ташкил топган жамоа ярим ҳимоячиси Ж.Шоназаров узатган узатмани, жамоа ҳужумчиси Б.Меҳрочев қабул қилиб, голга айлантирди. Ушбу ўйинда талабалар ҳам ўз маҳоратларини кўрсатишди. Қизғин кечган футбол ўйинида ҳар иккала жамоанинг ҳам қўли баланд келди ҳамда ўйин якунида ҳисоб дуранг билан тугади.\nФилиал профессор-ўқитувчилари ва талабалари спортга жалб қилиш ишлари мунтазам равишда амалга оширилишини ҳамда қолган барча талабаларни ҳам спорт ўйинларига қамраб олишга келишиб олишди. "Математика ва табиий фанлар" кафедраси ўқитувчиси Илҳом Ғаниев ахбороти


Футбол мухлисидан Умид Аҳмаджоновга очиқ хат: Турғунбоев ва Мўминжонов нимага кечирилмаслиги керак? / CHAMPIONAT.asia\nФутбол мухлисидан Умид Аҳмаджоновга очиқ хат: Турғунбоев ва Мўминжонов нимага кечирилмаслиги керак?\nТеглар : Азиз ТурғунбоевИлҳом МўминжоновУмид Аҳмаджонов\nБу мақолани ёзсамми, ёзмасамми, деб узоқ ўйладим.\nАйтганларимнинг умуман фойдаси бўлмаса, бир пулга қиммат қоғоз сифатида қолиб кетиши турган гап. Яна кимларгадир ҳечам ёқмаслиги аниқ. Шундай бўлсада, охири ёзишга қарор қилдим. Зеро, бугун қуйида билдирилаётган фикрлар оқибатида футболимиз оз бўлсада фойда кўриши эҳтимоли бор. Мана шу асосийсими, демак, бошладик...\nСамвел Бабаян Ўзбекистон миллий терма жамоаси ЖЧ-2018 йўлланмасини қўлга кирита олмаганидан сўнг истеъфога чиқарилганди. Кейинроқ ташкилот Самвел Бабаяннинг бош жамоадаги фаолиятини алоҳида ўрганиб чиқиш талаб этилган ўн мингдан зиёд мактубни Ўзбекистон Республикаси Президентининг портали орқа-ли қабул қилиб олди. Айнан мана шу сўровларга асосан 2018 йилнинг 15 январь куни Самвел Бабаянга нисбатан Ўзбекистон футбол ассоциацияси иш очди ҳамда мазкур иш якунига қадар ЎФА Ижроқўми мураббийни футболдан четлатди. Ўрганишлар Самвел Бабаян миллий терма жамоадан ўз манфаатлари йўлида фойдаланганди деган хулосага олиб келди. Шунинг ўзиёқ унинг учун терма жамоалар эшикларини ёпиш учун етарли бўлди. Бироқ кейинчалик ЎФА Ижроқўмига «Бунёдкор» футбол клуби номидан билдирги тақдим этилиб, Бабаяндан дисквалификацияни олиб ташлаш сўралган. «Бунёдкор» футбол клуби С.Бабаянга шахсий кафил бўлиш ташаббусини билдиради ва унга қўлланилган интизомий чорани енгиллаштиришни сўрайди. Зеро сўнгги вақтларда давлат раҳбарининг шахсан ўзи билиб-билмай айбли қилмиш қилган ва ўз айбидан чуқур пушаймон бўлган шахсларни афв этмоқда. Ўз навбатида айбини тан олган ва уни ювиш учун меҳнат қилишга тайёр турган шахсларга нисбатан инсонпарварлик принципини қўллаган ҳолда ёрдам қўлини чўзиш зарур деб ҳисоблаймиз», - дейилади ёзилган билдиргида. ЎФА Ижроқўми аъзолари мазкур хатни бир овоздан ёқлади. Шу тариқа Ўзбекистон футбол ассоциацияси томонидан очилган иш 2018 йилнинг 1 февраль куни ёпилди ҳамда Самвел Бабаяннинг дисквалификацияси бекор қилинди».\nФутболга алоқадор қайсидир субъект бир инсонни кечириш борасида билдирги билан чиқиши ва уни қабул қилиши шу тарзда амалга ошиши мумкин экан, мен бугун футболимизга келажакда юқоридаги шахслардан ҳам кўра кўпроқ фойдаси тегиши мумкин бўлган Азиз Турғунбоев ва Илҳом Мўминжонов масаласини кўндаланг қўймоқчиман - мазкур икки вакилимизни ҳам кечиришлари ва имкон қадар уларни тезроқ футболга қайтаришларини сўраб мурожаат қилмоқчиман. Ҳеч кимни ишонишга мажбурламайман, лекин мени Тур-ғунбоев билан ҳам, Мўминжонов билан ҳам ҳеч қандай борди-келдим йўқ. Буни шунчаки, футболимиз ривожи учун бир мисқол бўлса ҳам фойдаси бўлади, дея тахмин қилганимдан айтяпман.\nСуперлига. Бугун 10-турнинг дастлабки 4та ўйини бўлади 58\nПауло Дибала акасининг гапларига муносабат билдирди 8\n13 мар 17:32:10\nМуминжоновни билмадиму,лекин Тургунбоевнинг айби Бабаяннинг айби ёнида денгиздан томчи.Бабаян нимага кечириладию Тургунбоев кечирилмас экан.БАБАЯННИНГ авф этилганлиги Бунёдкорнинг кафиллиги остида дейилган.Нимага Пахтакор ёки уша Бабаянни ишга олган,кулуб узиниг келажагини Бабаянсиз тасаввур кила олмаган Локомотив кафил булмаганига хам хайрон коласан киши.Бу ерда бошка гаплар боров\n13 мар 20:31:36\nБабаяни шохи борми уни кечиришади\nУнда адолатли булинглар Муминжонов хам кечирилсин Азиз хам кечирилсин икковини кечиринглар\n13 мар 20:48:30\nБабаян ким? "Пахтакор" фан клуби аъзоси футбол вақтида очиқчасига уни танқид қилиб «Бабаян, в отставку!» деган ёзув кўтаргани учун ярим кечаси мафиозлар каби уйидан чиқартириб олиб, тергов ўтказиб, қўрқитув-руҳий босимлар билан муҳлиснинг товушини ўчирган зўравон!\nБабаян ким? Ўзбек футболи тарихида расмий доирада биринчи бўлиб келишилган ўйин сифатида тан олинган ўша машхур "Пахтакор" "Металург" ўйинида "Пахтакор" мураббийси бўлгани холда рақиб мураббийси келишилган ўйин учун жазолансада, у жазодан қуруқ қолиб ўзбек футболида каррупцияни нақадар илдиз отганини исботлаб берган шахс!\nБабаян ким? Имкониятимиз, салоҳиятимиз етгани холда атига битта гол Жахон чемпионатига олиб чиқиши мумкин бўлган ўйинда ватан манфаатидан шахсий манфаатини устун қўйиб, қориндор Лабанов ва Рухан синиб адо бўлган Сергеевни ўйинга тушуриши оқибатида мундиал бахтидан бутун бир миллатни яна 4 йилга махрум қилган шахс!\nБабаян ким? Ўзи ташкил қилган зўравонлик, коррупцион тизими орқали судяларни босим остида ушлаб турадиган, ёш ўйинчиларни алдов йўли билан шартномаларга қўл қўйдириб, кўнмаганларга терма жамоага йўлларни ёптириб юрган футбол диктатори бўлган шахс!\nШундай кишига нисбатан яна бир имконият берилиши, кечиримлилик ҳақида гапирилиши, ҳали фойдаси тегади деб ишонилиши кишини хайрон қолдиради.\nИлдизлар тўлиқ тозаланмаса у яна бош кўтаради, аввалги холиданда баттароқ хавфлироқ бўлиб бош кўтаради.\n13 мар 17:16:27\nЖУДА ТУГРИ ФИКР.УТГАН ЙИЛГИ ШИДДАТЛИ УЙИНЛАР КУПАЯР ЭДИ.БОШКАЛАР КЕЧИРИЛДИКУ БУЛАРНИ ХАМ КЕЧИРИШ КЕРАК.\n13 мар 20:19:06\nБабаяни кечирилдуку Муминжоновни хам кечирилсин нима\nБабаянга мумкун Муминжоновга мумкин эмасми\nБабаян килган ишларни Муминжонов 10% килмаганку\n13 мар 20:53:39\nKhorezm United фойдаланувчининг фикрига жавоб бериш\nБабаян ким? "Пахтакор" фан клуби аъзоси футбол вақтида очиқчасига уни танқид қилиб «Бабаян, в отставку!» деган ёзув кўтаргани учун ярим кечаси мафиозлар каби уйидан чиқартириб олиб, тергов ўтказиб, қўрқитув-руҳий босимлар билан муҳлиснинг товушини ўчирган зўравон! Бабаян ким? Ўзбек футболи тарихида расмий доирада биринчи бўлиб келишилган ўйин сифатида тан олинган ўша машхур "Пахтакор" "Металург" ўйинида "Пахтакор" мураббийси бўлгани холда рақиб мураббийси келишилган ўйин учун жазолансада, у жазодан қуруқ қолиб ўзбек футболида каррупцияни нақадар илдиз отганини исботлаб берган шахс! Бабаян ким? Имкониятимиз, салоҳиятимиз етгани холда атига битта гол Жахон чемпионатига олиб чиқиши мумкин бўлган ўйинда ватан манфаатидан шахсий манфаатини устун қўйиб, қориндор Лабанов ва Рухан синиб адо бўлган Сергеевни ўйинга тушуриши оқибатида мундиал бахтидан бутун бир миллатни яна 4 йилга махрум қилган шахс! Бабаян ким? Ўзи ташкил қилган зўравонлик, коррупцион тизими орқали судяларни босим остида ушлаб турадиган, ёш ўйинчиларни алдов йўли билан шартномаларга қўл қўйдириб, кўнмаганларга терма жамоага йўлларни ёптириб юрган футбол диктатори бўлган шахс! Шундай кишига нисбатан яна бир имконият берилиши, кечиримлилик ҳақида гапирилиши, ҳали фойдаси тегади деб ишонилиши кишини хайрон қолдиради. Илдизлар тўлиқ тозаланмаса у яна бош кўтаради, аввалги холиданда баттароқ хавфлироқ бўлиб бош кўтаради.\nШундай Бабаян деган машейник кечирилдику\nМуминжонов билан Азиз хам унда кечирилиши керак\n13 мар 20:43:12\nУМИД АХМАДЖОНОВ : Иккаласини хам тезлик билан футболга кайтариш керак.\nМуминжоновнинг талабчанг мураббий эканлигини купчилик билди, бу эса албатта кимларгадир ёкмаган. Ана ушалар тухмат, фитна уюштириб истеъдодли мураббийни четлатишга эришди. Улар албатта ОЛЛОХ олдида жазоларини оладилар.\nИккаласини кайтарсангиз, жуда тугри иш килган буласиз.\n13 мар 20:26:58\nМуминжонов билан Азизни\nМашейник Бабаян кучирилдику\n13 мар 20:16:48\nBuri фойдаланувчининг фикрига жавоб бериш\nУмид Ахмаджонов сиздан илтимос иккаласини кайтаринг хамма бу дунёда адашади булардаям оила бола чакалари бор шуни инобадга олиш керак биз мусулмон ахир кечиримли булиш керак\nЖуда тугри. Иккаласини футболга кайтариш керак. Муминжонов истеъдодли, харакатчанг, усиб келаётган узимизнинг ёш мураббий.\n13 мар 19:58:53\n13 мар 18:31:21\nТургунбоевда айб йук, Илхомни айби эса Бабаянни айбини олдида 1000 дан 1 га тенг булса керак.\nИккисини хам кечириш керак, ёки кечириш шарт.\n13 мар 17:21:05\nАгар шу иккаласи кечирилса шахсан ман умуман ишонмиман кейинги қарорлага.\n14 мар 05:09:15\nBaxrom Eshmuratov фойдаланувчининг фикрига жавоб бериш\nХакикат шуки Бабаянни Ботир алюмин жойлаштирди мана курасизлар локо уйинларни сотади кушимчасига икки командага хам хожайинлик килмокда мана курасизлар дерби ничя булади келишилган холда.\n13 мар 20:45:41\nМуминжонов кечирилса адалотли булган буларди\nМуминжонов супер лигада енг ёш мураббий у истдодли\nДаврон Хошимов хам гапирдику\nМуминжонов дойим изланишда эди деб\nУзи Муминжоновни натижаси кандай мураббий эканлигини исботлаб турибти\n2 йил уз майдонида ютказмади\n2 йилда 16 уриндаги жамоани 3 уринга олиб чикди\nТугри у хам оппок эмас хотолар килган\nАммо Муминжонов килган результатни якин орада хеч кайси муррабий килмади\nМуминнжоновга яна бир имконият берилса адолатли буларди\nМуминжонов ва Азиз кечирилсин\n13 мар 20:16:13\nИлхом Муминжонов ёш истедодли мураббий\nАзиз эса икдирорли Футбалист\nАгар иккалови кечирилса адолатли булар эди\n204 дан 15 Олдинги фикрларни кўрсатиш


Физика бўйича Нобел мукофоти японларга берилди\n30 ноябр 2020, Тошкент вақти: 06:32\nНобел мукофотига сазовор бўлган олимлардан бири Сюдзи Нахамура.\nШвеция қироллик фанлар академияси 2014 йилда физика бўйича Нобел мукофотига сазовор бўлган олимларни эълон қилди.\nЖорий йилда Нобел мукофоти ёруғликни ўрганиш йўналишида тадқиқотлар олиб борган япониялик Исаму Акасаки, Хироши Амано ва АҚШ фуқароси бўлган Сюдзи Нахамурага берилди.\nМазкур олимлар узоқ йиллик изланишлардан сўнг самарали яшил ёруғлик тарқатувчи диодларни кашф қилган. Бу кашфиёт энергияни иқтисод қилувчи ёрқин оқ ёруғлик манбааларини яратиш имкониятини пайдо қилди.\nНобел мукофотини топшириш маросими 7 октябрда тиббиёт соҳаси бўйича лауреатлар исмларини ошкор этиш билан бошланган эди. Бугун Нобел қўмитаси кимё бўйича лауреат номини эълон қилади.\n10 октябрда Нобел Тинчлик мукофоти, 13 октябрда эса иқтисод бўйича Нобел мукофоти лауреати исми эълон қилинади.\n2014 йилда Нобел мукофоти пул ҳисобида ҳар бир соҳа учун 8 миллион швед кронасини, яъни 1 миллион АҚШ долларини ташкил қилмоқда.


Нохуш ҳолатларга бефарқ бўлманг | «Сиҳат-саломатлик» журнали\nЯқин-яқингача кўпчилик семизлик фақат Ғарб давлатларигагина хос муаммо, деб ҳисоблар эдилар. Айримлар ҳозир ҳам шундай фикрдалар. Лекин бугун бутун дунё миқёсида семизликдан азият чекаётганларнинг сони ортиб бормоқда. Семизлик инсон соғлиғи билан боғлиқ салбий оқибатларни келтириб чиқараётгани боис ҳам ўта жиддий хасталиклар сирасига киритилмоқда. Жумладан, у қандли диабетга йўл очади, томирларни зўриқтиради, ўпка ва юрак фаолиятини издан чиқаради, қон босими кўтарилишига сабаб бўлади, инсульт ҳамда фалажлик эҳтимолини кучайтиради.\nҲиқичоқ тутиб қолиши сабаблари\nҲиқичоқ тутмаган киши бўлмаса керак. Одатда бундай кўнгилсиз ҳодиса диафрагма-кўкрак билан қорин ўртасидаги парданинг вақти-вақти билан қисқариши натижасида келиб чиқади. Диафрагма бирдан қисқарганда киши тўсатдан ҳаво ютиб, қорин девори қаппаяди, овоз ёриғи тез торайиб, ўпкадаги ҳаво зарб билан тортилиши натижасида “ҳиқ”деган товуш чиқади, шунинг учун ҳам бу ҳиқичоқ, деб юритилади.\nАввало марказий асаб тизимининг узунчоқ мия қисмида бирор ўзгариш юз берганда ёки қон айланишининг турли енгил бузилишларида шундай ҳодиса юзага келиши мумкин. Бундай вақтларда ҳиқичоқдан ташқари касалликка хос аломатлар бўлиши мумкин. Баъзан кўкрак-қорин бўшлиғидаги турли касалликлар натижасида диафрагма нерви таъсирланиб, ҳиқичоқ тутади. Кўпинча киши овқатни кўп еганда, қўрққанда, ваҳима касаллигида ва бошқа сабаблар натижасида ҳиқичоқ пайдо бўлади.\nҲиқичоқ дарров тўхтамай, узоқ вақт давом этса ёки тез-тез такрорланиб турса, бундай кишилар тегишли мутахассис шифокорларга мурожаат қилиб, сабабини аниқлашлари лозим. Таомни аста-секин, шошилмасдан чайнаб ейиш, овқатланаётганда асабни бузмаслик ҳам ҳиқичоқнинг олдини олиш усулларидан бири ҳисобланади. Аввал суюқ, сўнгра қуюқ овқат ейиш худди шундай ҳолатларнинг олдини оладиган тадбирдир.\nТомирлар тортишганда қандай ёрдам олиш керак?\nАйрим касалликлар фақат ёшларда ёки фақат қарияларда учраса, оёқ томири тортишиши ҳаммани, ҳатто чақалоқларни безовта қилиши мумкин. Лекин у қаерда, нима, қандай тортишади – лимфатик томирми, нерв томирми, қон томирми ёки мускулнинг тортилишими – фарқлари мавжуд. Шунингдек, сабаблари ҳам турлича. Масалан, оёқ томири турли касалликларда: қон томир касалликларида, умуртқа поғонаси бўғимларида туз йиғилганда, бод, склероз, асаб касалликларида тортилиши мумкин.\nТомир асосан мускулларда тортишади, бунда болдир мушаги қисқариб, тошдек қаттиқ бўлиб оғрийди. Бу оғриқ шундай қаттиқ бўладики, ўтирган одам ўрнидан туришга ҳаракат қилади, уйқуда бўлса уйғониб кетади ва оғриётган жойни силашга тушади, қисқарган мускул секин-аста бўшашади. Баъзи томир тортишишлари оқибатида оғриғи бир неча кунгача давом этиши мумкин.\nОёқ мускулининг ҳатто бир неча жойида томир тортиши мумкин. Бу асосан жисмонан чарчаш натижасида юз беради. Тез-тез томири тортишиб турадиган кишиларга оёқни иссиқ тутиш, машқлар бажариш тавсия этилади. Куннинг иссиқ пайтларида оёқ болдирига ва панжага вақти-вақти билан парафин, озокерит, балчиқ қўйиш ҳамда оёқни силатиб туриш яхши ёрдам беради.\nТомоқда нимадир тиқилгандай туюлса…\nБаъзида киши қаттиқ хафа бўлганида, ҳаяжонланганида, “бўғзимга ёнғоқдек нарса тиқилиб, ютишим қийин ва нафас йўлим бекилиб қолаётгандек бўляпти” деб шикоят қилади. Нега шундай бўлишини икки оғиз сўз билан тушунтириш қийин. Кузатишлар шуни кўрсатдики, бундай ҳолнинг пайдо бўлишида, биринчидан, мия фаолияти туғма хусусиятининг наслдан наслга ўтиши, иккинчидан, ташқи муҳит таъсирида мия фаолиятининг айрим турга хос шаклланиши сабаб бўлади.\nБаъзи кишиларнинг асаб системаси бирор сабабга кўра заифроқ бўлади, натижада ҳаётдаги қийинчиликларга чидай олмайди. Бунга кишининг кўп касал бўлиши ёки турмушда кўп қийинчилик кўриши, бу қийинчиликларга бардош бера олмаслиги сабаб бўлади.\nБаъзи болаларни ёшликдан жуда авайлаб ўстирадилар. Болани ташқи муҳитдан ажратиб қўйиб, ҳамма салбий таъсирлардан сақлашади, унинг ҳамма орзу-истакларини бекаму кўст бажаришади. Бундай оилавий муҳитда ўсган болада кўпроқ невроз келиб чиқади. Неврознинг ўзига хос функционал ўзгаришлари аста-секин истерия касаллигига айланади. Неврознинг бу тури кўпинча қизларда учрайди.\nКиши бирор нарсадан қаттиқ хафа бўлганда нафас йўлларининг юқори қисми функционал қисқаради. Бунда томоққа худди бирор нарса “тиқилиб” қолгандек туюлади, нафас ритми бузилади, ҳаво етишмай қолади, кўздан ёш чиқади ва ҳоказо. Бу аломатлар хуруж шаклида тез-тез такрорланаверса, албатта шифокорга учраб даволаниш лозим. Касалликнинг енгил турларида шифокор тавсиясига кўра тинчлантирувчи дорилар ичиб турилади. Шунда томоққа нарса тиқилиш ва бошқа аломатлар аста-секин ўтиб кетади. Кун тартибига пухта риоя қилиб, овқатланиш, уйқу ва жисмоний меҳнат билан шуғулланишга алоҳида аҳамият қаратиш лозим.\n“Эснаш” муаммосини бартараф этинг\nОдатда, эснаш муайян касаллик билан боғланмайди. Аслини олганда йўргакдаги бола ҳам, ўспирин ҳам, кекса одам ҳам эснайди. Ҳатто ҳайвонларнинг эснаши ҳам кузатилган. Киши тетик пайтларда ҳам эснайди, шунинг учун, уни уйқу даракчиси дейиш унчалик тўғри эмас. Масалан, маъруза тинглаётган талабами, зерикиб ўтирган ўқувчими, қабулхонада навбат кутаётган кишими, имтиҳон олаётган профессорми, буларнинг ҳаммасида бундай ҳолатни кузатиш мумкин.\nКиши фақат уйқуси келганда ёки зерикканидагина эмас, балки асаби зўриққанда ҳам эснайди. Эснаш – туғма рефлекс, унинг организм учун фойдаси катта. Эснаганда қон томирлар фаолияти кучаяди, одам ўзини енгил ҳис қилади. Эсноқ жараёни, организмнинг мўътадил мувозанатни сақлаб туришда аҳамияти катта. Ҳозирги кунда қанчалик дори-дармонлар кўпаймасин, тиббий хизмат сифати, шифокорлар савияси, тиббий техника яхшиланмасин, агар инсоннинг ўзи ўз саломатлиги ҳақида қайғурмаса кутилган натижага эришиб бўлмайди. Шундай экан, ҳар бир ота-она соғлом миллатни вояга етказиш йўлида тинмай ҳаракат қилиши лозим.\n«Болалик даври асаб касалликлари» кафедраси мудири,\n← Ис газидан заҳарланганда Асалли чой асабни тинчлантиради →


Фарғоналик қизалоққа мураккаб юрак операцияси бажарилди — Фарғона шифокори\n16.05.2019 16.05.2019 fsh.uz\n-Қизимга операция қилдириш учун имкониятимиз йўқ эди. Мен ишламайман, турмуш ўртоғим кира қилиб пул топадилар. Даволаниш жараёнида шифокорлар бизга «Sen Yоlg’iz Emassan» Фондига мурожаат қилишимизни маслаҳат беришди. Бу Фонд қизимизни ҳаётини сақлаб қолишга ёрдам берди, – дея ҳикоя қилади Муштарийбонунинг ойиси.\nМуштарийбону Фарғона вилоятининг Ўзбекистон туманида истиқомат қилади. Қизалоқ оғир юрак нуқсони билан дунёга келган.\nЛола Каримова-Тилляеванинг «Sen Yоlg’iz Emassan» Фонди ёрдами билан 2017 йилда Муштарийбону 4 ёшарлигида унга етакчи француз кардиожарроҳлари томонидан мураккаб юрак операцияси бажарилди.\nҲозирда қизалоқ 6 ёшда. Китоб ўқиш, шеър ёдлаш ва жажжигина синглисини ўйнатиш унинг севимли машғулотларидан.\nФонднинг молиявий кўмаги билан 2015 йилдан бери франциялик кардиожарроҳлар томонидан ўзбекистонлик кам таъминланган оила фарзандлари ва Меҳрибонлик уйи тарбияланувчиларига 110 дан ортиқ мураккаб юрак операциялари бажарилди, улардан 20таси Франциянинг Нант шаҳридаги клиникада амалга оширилди.\nСарварбек Самарқанд вилоятининг Нарпай туманида истиқомад қилади. У Даун синдроми билан дунёга келган. Болажонда туғма юрак ҳасталиги мавжудлиги ҳақида бир оз вактдан сўнг, маҳаллий касалхонада шамоллашдан даволанаётганлиги пайтида маълум бўлган. [caption ...\n← Ўзбекистонда энг яхши ҳамширалар аниқланди. Фарғоналик Зуҳрахон ғолиблар сафида\nФарғонада республика илмий-амалий анжумани бўлиб ўтди →\n10.05.2019 fsh.uz 458


Tошкентда электробуснинг ҳаракатланиши ўзини оқламаслиги айтилди | Qalampir.uz\nTошкентда электробуснинг ҳаракатланиши ўзини оқламаслиги айтилди\nЖамият\t30 Ноябрь 2019 11:51 4014\nTошкентда битта электробус камлиги, битта транспорт воситаси учун қувват олиш стансиясини ишлатиш ва хизмат кўрсатувчи ходимларни ёллаш моддий жиҳатдан ўзини оқламайди. Бу ҳақда Tошкент шаҳар ҳокимлигида 27 ноябр, чоршанба куни Беларусдан ташриф буюрган меҳмонлар билан учрашувда айтиб ўтилган.\nMеҳмонларни қарши олган ҳокимнинг архитектура, капитал қурилиш ва коммуникацияларни ривожлантириш масалалари бўйича биринчи ўринбосари Даврон Хидоятов пойтахт аҳолиси электробусга ўрганиб қолгани, улар учун ушбу транспорт тури одатий бўлиб қолганини таъкидлаган.\nБироқ бутун шаҳар учун битта электробус камлиги, битта транспорт воситаси учун қувват олиш станциясини ишлатиш ва хизмат кўрсатувчи ходимларни ёллаш моддий жиҳатдан ўзини оқламаслиги айтилган. Истиқболда Ўзбекистонда электробуслар ишлаб чиқариш имконияти кўриб чиқилмоқда.\n“Управляюшая компания холдинга Белкоммунмаш” ОAЖ бош директори Владимир Корол электробуснинг синов тариқасида фойдаланилиши билан боғлиқ ходимларнинг юқори малакаси ва аҳолининг қизиқишига алоҳида урғу берган.\n“Биз электробуслар миқдорини кўпайтириш, ишлаб чиқаришни маҳаллийлаштириш каби мақсадларда қатор чораларни амалга оширувчи ишчи гуруҳни ташкил қилишга ва техник топшириқни ишлаб чиқишга тайёрмиз. Mаълумки, Ўзбекистонга қўшни давлатлар электробусдан фойдаланиш тажрибасини эътибор билан кузатмоқда ва маҳаллий ишлаб чиқарувчилар ўз буюртмачиларини топишига ишончимиз комил”, деган Владимир Корол.\nУчрашувда электробуслар ҳаракатланиши учун алоҳида ҳаракатланиш чизиғини ажратиш масаласи кўриб чиқилган. Бу, ўз ўрнида, қувватни 30 фоизга тежашга, ҳаракатланиш тезлигини оширишга ва йўловчилар сонини оширишга ёрдам беради.\nMаълум қилинишича, меҳмонлар тошкентлик мутахассислар делегасиясини Mинск шаҳрига ташриф буюриб, муҳокама қилинаётган масалалар бўйича аниқ ечимларга келиш таклифини билдирди.\nАввалроқ, электробуслар учун БMT Ўзбекистонга 4 миллион доллар ажратиши ҳақида хабар берган эдик.\n11 Июль 20:11 55382\n11 Июль 21:50 44386\n12 Июль 16:08 37788\n13 Июль 08:33 36248


Президент Андижондаги йиғилишда 14 та туман раҳбарига бир ҳафта муҳлат берди » Энг сўнгги тезкор хабарлар - PRESS24.UZ\nPRESS24.UZ » Барчаси » Ўзбекистон » Андижон » Президент Андижондаги йиғилишда 14 та туман раҳбарига бир ҳафта муҳлат берди\nПрезидент Андижондаги йиғилишда 14 та туман раҳбарига бир ҳафта муҳлат берди\n17-05-2019, 12:26 66\nКеча Андижонда вилоят фаоллари, вазирлик ва идоралар раҳбарлари, нуронийлар, тадбиркорлар, ёшлар иштирокида йиғилиш бўлиб ўтди.\n«Олдимиздаги энг катта масала аҳолини иш ва уй-жой билан таъминлаш. Бунинг учун вилоятга тўғридан-тўғри инвестициялар кўпроқ кириши керак. Бунинг учун инвестицион муҳитни яхшилаш керак, шароитлар бўлиши керак.\nМарказда қабул қилинган қарорларга чекка ҳудудларда, маҳаллалардан бошлаб амал қилиниши, улар ҳаётга татбиқ этилиши керак.\nАндижон вилоятида ўтган йили амалга оширилган ишлар натижасида инвестициялар ҳажми 19 фоизга ўсган.\nВилоят саноатининг 80 фоизи Андижон ва Асака шаҳарларига тўғри келмоқда, қолган ҳудудларда саноат деярли ривожланмаган. Саноат ривожланмаган 14 та туманнинг 4 та сектор раҳбарларига бир ҳафта муҳлат берилади. Улар бош вазирга тушунтириш беради - садоқат билан ишлайдими, йўқми? Дунёқараши ўзгарадими йўқми? Бир ҳафта давомида бу раҳбарлар шошилмасдан бугунги ислоҳотлар ҳақида нималар билишини ёзиб беради. Ўзим ўқиб чиқаман», деган президент.скачать dle 12.0\nУстувор лойиҳалар ижросининг бориши кўриб чиқилди...\nФарғонада президент иштирокида йиғилиш бошланди...\nМирзиёев Наманган вилоятидаги камчиликларни...


Италияда чўмилиш ҳавзасига эга суперяхта концепти тайёрланди » Ўзбекистон янгиликлари – Zamin.uz\nИталияда чўмилиш ҳавзасига эга суперяхта концепти тайёрланди\nИталиянинг Tankoa кемасозлик корхонаси S621 деб номланган қойилмақом яхта рендерини намойиш қилди. Бу ҳақда "Terabayt.uz" хабар берди.\n62 метрли кемада инфинити сув ҳавзаси қурилган. “Инфинити сув ҳавзаси” бу чўмиладиган кичик ҳовуз бўлиб, ундаги сув гўёки уфққа қадар чўзилгандек тасаввур уйғотадиган тарзда декорацияланган бўлади (infinity – инг. чексизлик).\nTankoa президенти Гвидо Орси ўзига хос нодир яхта яратилишини урғулайди. Яхтани таниқли архитекторлар Франческо Пачковски ва Винченцо Руджиеро лойиҳалаштирди.\nКеманинг қуйруғи ўзига хос тарзда узайтирилиб ишланган. Корпуси пўлатдан, устқурмаси енгил қотишмадан ишланган. Кеманинг сув сиғими 900 тонна, лойиҳавий тезлиги 14 узел, яъни соатига 26 км. Автоном ҳолда 4500 денгиз мили (тахминан 8300 км) суза олади.\nTankoa Yachts ширкати 2008 йилда ташкил топган. У Генуяда жойлашган.\nТеглар: нодир чўзилгандек тасаввур infinity ташкил ҳавзаси\n21:26 Рамкасиз iPhone 8 қандай дизайнда бўлади?\n18:44 Xiaomi смартфон сотиш тезлиги бўйича рекорд ўрнатди\n22:11 Сатурн шаклидаги сузувчи келажак уйи намойиш этилди\n11:59 Apple корпорацияси Apple Watch’нинг финал версиясини намойиш қилди\n11:27 Корпуси қимматбаҳо металлардан ишланган iPhone 6 нархи 3,5 миллион долларгача бўлади


Карантиндан қочиб, Деновда қўлга тушган беморнинг тақдири нима бўлди? | Qalampir.uz\nКарантиндан қочиб, Деновда қўлга тушган беморнинг тақдири нима бўлди?\nЖамият\t25 Март 2020 11:14 17923\nЖорий йилнинг 16 март куни Корея Республикасидан Москва шаҳрига ва у ердан поездда Самарқанд шаҳрига келган, 1989 йилда туғилган фуқаро А.Ашуров кузатувга олиниб, Самарқанд вилояти юқумли касалликлар шифохонасига жойлаштирилган эди.\nУшбу фуқаро 20 март кунидан 21 март кунига ўтар кечаси эпидемияга қарши кураш қоидаларини бузиб, ўзбошимчалик билан касалхонадан қочиб кетганлиги аниқланди. Олиб борилган тезкор қидирув тадбирлари натижасида у Сурхондарё вилояти, Денов туманида ушланиб, умумий карантинга жойлаштирилганди.\n“Фуқаро шифокорлар назоратида бўлиб, унда COVID-19 коронавирус касаллиги қайд этилмади”, деди Денов тумани тиббиёт бирлашмаси бошлиғи Исмоил Юсупов.\nКеча, 25 март куни бўлиб ўтган Сенатнинг ялпи мажлисида ҳам айнан мана шу масалага эътибор қаратилди ва зарур қарорлар қабул қилинди. Агар шахс карантинли ва инсон учун хавфли бўлган бошқа юқумли касалликлар пайдо бўлиши ва тарқалиши шароитида санитария ва эпидемияларга қарши курашиш қоидаларини бузса, унга нисбатан 30 суткагача бўлган муддатда тиббий йўсиндаги мажбурлов чоралари қўлланилиши мумкин.\nБундан ташқари, санитарияга оид қонун ҳужжатларини ёки эпидемияга қарши кураш қоидаларини бузиш жиноий иши қўзғатилишига сабаб бўлади.\nЭслатиб ўтамиз, Ўзбекистонда коронавирусни юқтириб олиш билан боғлиқ илк ҳолат жорий йилнинг 15 март куни қайд этилди. Айни дам Ўзбекистонда инфекция юқтириб олганлар сони 55 нафарга етди.\n14 Сентябрь 20:19 36894\n14 Сентябрь 10:58 32054\n15 Сентябрь 19:38 24981\n14 Сентябрь 14:11 23104\n15 Сентябрь 14:50 22877


Америка яна бир Кеннедидан айрилди\nЭдвард Кеннеди АҚШ ҳаëт-мамоти учун муҳим барча принципиал масалаларда ўз қатъий позицияси билан танилган сенаторлардан бири эди.\nСешанба куни Кеннедилар сулоласининг яна бир таниқли намояндаси¸ "демократлар демократи" деб ном қозонган Эдвард Кеннеди 77 ëшда оламда ўтди.\nАҚШ сиëсатида¸ қарийб қироллик мақомига тенглаштириладиган кеннедилар сулоласининг энг сўнгги таниқли намояндаси Едвард Кеннеди¸ оиласининг эълон қилишича¸ сешанба тунда узоқ давом этган саратон хасталигидан ўз уйида вафот этган.\n- Биз ўз оиламизнинг ўрнини ҳеч ким боса олмайдиган юраги¸ ҳаëтимизнинг қувончбахш нуридан айрилдик¸ аммо унинг эътиқоди¸ некбинлиги ва қатъияти қалбларимизда абадий яшаб қолади¸ дейилади кеннедилар оиласи чоршанба тонгда эълон қилган баëнотда.\n2008 йилнинг май ойида мияга қон қуйилиш ташхиси билан касалхонага ëтқизилган Кеннеди кейинги ойлар давомида мия саратони оқибатида қаттиқ бетоб бўлиб¸ сиëсат майдонида кўзга кўринмай келаëтган эди.\nШундай бўлса-да¸ АҚШ сенатидагилар бетоб бўлса-да¸ Кеннедининг қатъий позициясини АҚШ учун муҳим масалалар¸ айниқса у ўз ҳаëтининг марказий мужодаласи деб билган соғлиқни сақлаш тизимига оид ислоҳотлар жараëнидаги мубоҳасаларда¸ билвосита ҳис этиб турдилар.\nЭдвард Кеннеди 60-йилларда АҚШ сиëсий элитасига айланиб¸ қарийб 50 йилдан бери ўз нуфуз ва эътиборини йўқотмай келаëтган кеннедилар сиëсий сулоласининг сўнгги фаол вакилидир.\nИрландиялик муҳожирлар оиласининг 9 фарзандидан энг кенжаси бўлмиш Эдвард Кеннеди ўз ҳаëти давомида АҚШ сиëсий ҳаëтидаги юксалиш ва қулашлар¸ юлдузлик ва фожеа онларига бевосита шерик бўлди.\nПрезидент акаси Жон Кеннеди 1963 йилнинг 22 ноябрида¸ сенатор акаси Роберт эса 1968 йилнинг 5 июнида суиқасд қурбони айланган Эдвард Кеннедининг ўзи ҳам учқич ҳалокатидан мўъжиза билан омон қолди.\nПрезидент ва президентликка номзод бўлган акалари сирли равишда ўлдирилгач¸ президентлик иддаоси билан сиëсий майдонга чиққан Эдвард Кеннеди машъум бир хатолик сабаб¸ бу орзусидан воз кечишга мажбур бўлди.\nЭдвард Кеннедининг президентлик истиқболини буткул йўққа чиқарган бу воқеа 1969 йилнинг 18 июлида содир бўлди.\nЎз акаси Робертнинг ëрдамчилари бўлган бир неча аëл билан Чаппакуддик оролчасидаги хусусий зиëфатга борган Эдвард¸ ярим тунда зиëфатдан қайтаëтиб машинаси билан океанга қулайди¸ унинг ўзи омон қолган бўлса-да¸ ëнидаги аëл Мэри Жо Копечне сувга ғарқ бўлади.\nФожеа ҳақда полицияга фақат 10 соат ўтибгина хабар берган Кеннеди бир ҳафтадан сўнг ўлаëтган одамга ëрдам бермаганликда айбдор деб топилиб¸ икки ойлик шартли қамоқ жазосига ҳукм қилинади.\nБу воқеа унинг президентлик орзусига нуқта қўйган бўлса-да¸ унинг Америка сиëсий тарихидаги энг машҳур ва энг қатъий сенаторга айланишига тўғаноқ бўла олмади.\n1962 йилдан бери қаторасига АҚШ Сенатига сайланиб келган Кеннеди ўлими муносабати билан АҚШ даги демократлар¸ айни пайтда у 40 йилдан ортиқроқ вақт давомида шиддат билан курашиб келган унинг республикачи рақиблари ҳам бирдек мотам тутмоқдалар.\nАҚШ собиқ президенти Жимми Картер¸ Америка Конгрессида Эдвард Кеннедичалик халқ эътибори ва меҳрини қозонган шахс йўқлигини айтади.\n- АҚШ Сенати ва Конгрессининг барча аъзолари орасида Эдвард Кеннеди бошқалардан бир калла баланд турарди. У ҳамиша ўз қарашида собит ва ҳалол ва ўз фикрини оддий америкаликларга тушунтира биларди. Бугун мен унинг мамлакатимиз учун кенг қамровли соғлиқни сақлаш режаси тузиш ҳаракатларининг Эдвард салафлари томонидан яқин келажакда қадр топишига умид қиламан¸ деди 26 август куни Кеннеди ўлимига муносабат билдирган собиқ президент Картер.\nДемократик қадриятлар ҳимоячиси ўлароқ танилган Эдвард Кеннеди¸ АҚШ сиëсий тарихида янги саҳифа очган сўнгги президентлик сайловида аввал-бошданоқ Барак Обама номзодини қўллаган ва сайловолди жараëнида бир неча бор ўз таянчини очиқ билдирган эди.\n- Бугун мен Барак Обама ëнида туриб уни АҚШ нинг навбатдаги президенти қилиш учун ўз ëрдамим¸ ўз овозим¸ ўз шижоат ва қатъитимни таклиф этаëтганимдан беҳад фахрланаман¸ деган эди 2008 йилги йиғинлардан бирида Эдвард Кеннеди.\nСайловнинг сўнгги нуқтасига қадар Кеннедининг қатъий қўлловини ҳамиша ҳис этиб келган президент Барак Обама¸ Эдвард Кеннеди ўлими билан АҚШ ўзининг буюк сиëсатчиларидан бирини йўқотганини таъкидлади.